text:
Bya Boniface Kizza
Gavumenti ya Uganda esazeewo okuyingira munkayana z’ettaka wakati w’akampuni enkozi y’abutto eya BIDCO n’abatuuze abawangalira muggombolola y’e Bukakata mu district y’e Masaka nga bano essawa y’onna balinze kufuuka mombozze kuttaka ly’abwe.
Ettaka lino erikayanirwa liwererako ddala obuwanvu bwa squaremiles satu 3 nga litudde kubyalo okuli Nakigga, Kasanje, Birinzi, Muddo ne Kiteredde nga kigambibwa nti bano ettaka baly’esenzaako mubukyamu abatuuze ky’ebawakanya.
Mukwogerako n’omubaka wa gavumenti atuula mu district eno Teopista Ssenkungu Lule Nakazibwe, agambe nti bannannyini ttaka abamannyiddwa bali bataano nga kuliko Paul Mukasa, Patriano Matovu, Kavuma Bosco nabalala nga bano baasalawo okuliguza gavumenti eg’ende maaso n’okukolerako emirimu gy’enkulakulana nga kwotadde n’okulimirako ebinazi.
Ono ayongedde n’ategeeza nti abantu bonna abaali kuttaka lino bw’ebasaba baliyirirwe bagende bafune ewalala n’egavumenti ky’eyakola n’ebawa ensimbi ngemaze okubabalirira ebintu byabwe by’onna era n’obukakafu w’ebuli mubuwandiike. Wabula ono mungeri y’emu awakannyiza ebigambibwa nti abatuuze bakola endagano naba BIDCO okubawako yiika 78 n’agamba nti sikituufu.
Abatuuze bo bagamba nti okuva kuttaka sikizibu wabula bagala bafune obw’enkanya nga kwotadde n’okugoberera amateeka.
Ettaka lino eryogerwako kinajjukirwa nti ne minisita w’ebyettaka muggwanga Judith Nabakooba y’esitula natuuka kuttaka lino era byeyasangayo tebyamusanyula. Ono yaleka alagidde abakulembeze b’ekitundu nab’ebyokwerinda okulabanga tewabaawo kiddamu kukolebwa n’akutekebwa kuttaka lino.


c: text/html

text:
8662 Views
Artin on the Beat Verse 1 Gyal, wandeka ogamba kibulamu Kati ojja ozunga olw'okuba olaba ntereddemu Bambi nkusaba busabi ndekaamu Ebyange naawe wabiroberamu yeah Obudde buzibye nina okijoogamu Ezange nina oziryako nga nkyali mulamu Baganda baffe ndaba asikamu omu kw'omu Gwe akyalina obusobozi tobiroberamu yeah Ate ndi mukozi era nkeera ne nkikyapamu Ataakole taaliire maama y'ansomeramu Nti mwana wange ssente yeefuga buli kimu Ky'ova olaba era eby'okola sibiloberamu, Yeah Musaayi muto nkulembedde game Bayaaye bampalana nefuze bi deemu Mbabonyaabonya nga combination ya PEM Bano mbakuba ku mutwe sibaloberamu nze, Yeah Chorus Tobiroberamu Blood tobiroberamu Toloba, toloba Tobiroberamu Eby’ensi boyi kufata Olina okubeeramu Ngambye, tobiroberamu Blood tobiroberamu Toloba, toloba Tobiroberamu Eby'ensi boyi kufata Olina okubeeramu Verse 2 Wabula singa teyali siriimu Singa mu bambala eby'okulwanyisa siriimu Naye buli lwe nzijukira nti nina ochasinga dream Awo akapiira we nkateerako sibiroberamu Yeah Mutima gwange mwana naawe baamu Nze naawe tumanyi ebizibu laavu by'etusuddemu Kati olabye omulala ate o??amba tubiddemu Ntiddemu nze siddamu kubiroberamu, Ggwe Kampala City babuufu ffe tukirimu Ojja n'ekyalo abaana bakikumalamu For example bano abanyiga amasimu mu jam Abaana baganyakula tebalobyenamu yeah Buli omu n'eddiiniye nze ndi musiraamu Naye nzikiriza Katonda gwe tusinza y'omu Sabako era ofune engeri gyomwebazaamu Nze ntya omuliro era ebintu bye sibiroberamu Chorus Tobiroberamu Blood tobiroberamu Toloba, toloba Tobiroberamu Eby’ensi boyi kufata Olina okubeeramu Ngambye, tobiroberamu Blood tobiroberamu Toloba, toloba Tobiroberamu Eby'ensi boyi kufata Olina okubeeramu Verse 3 Fik Fameica nze ndiko buli wamu Ekigoma bwenkituulamu Ne mu ddoboozi ekkakkamu Enyonyogeze temuli abaana baazimalamu Ba rapper mutubulamu Wanneegayirira okkuwola nga tolinaamu Okusasula oyagala ngyaziine nga Imam? Bakuwaana kuluma leero walumye mukyamu Ezange ojja zisesema toziroberamu Akayimba kano ssi kange ka bulyomu Enjiri eno kansabe ebune ku bulyomu Artin Pro kuba ekigoma tuzinemu Buli omu n'owuwe atalina weebeereremu Wabula ex wabilobelamu (Wabiloberamu) Ffe eno tulya bulamu Kati oly'eyo wejjusa ogamba singa nagumamu Chorus Tobiroberamu Blood tobiroberamu Toloba, toloba Tobiroberamu Eby’ensi boyi kufata Olina okubeeramu Ngambye, tobiroberamu Blood tobiroberamu Toloba, toloba Tobiroberamu Eby'ensi boyi kufata Olina okubeeramu Lyrics by mp3jaja.com Omusomi Omutembeeyi Ghetto yut Kampala muwambe N'abadde tamanyi mugambe Fik Fameica tuzinemu ssi lumbe Fresh Bwoy
Advertisement
Lifist | Fik Fameica
2051 Views
Lock | Fik Fameica
4189 Views
Lov Lov | Fik Fameica
4486 Views
Buligita | Fik Fameica
2009 Views
Ndi Byange | Fik Fameica
8479 Views
Muko | Fik Fameica
2811 Views
Omu Bwati featuring Patoranking | Fik Fameica
11591 Views
Tobiloberamu | Fik Fameica
8663 Views
Am Different | Fik Fameica
8045 Views
Mwaga featuring Rayvanny | Fik Fameica
4971 Views
Born To Win | Fik Fameica
16328 Views
Skonto featuring Wembly Mo | Fik Fameica
8538 Views
Kutama | Fik Fameica
5929 Views
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
230 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement

robotstxt: allowed

filter: keep


text:
Amawulire
KCCA ewera okulwanyisa abasibye abaana kunguudo
Ivan Ssenabulya
August 26th, 2022
Bya Mike Sebalu
Ab’obuyinza mu kitongole kya Kampala Capital City Authority baweze okugenda mu maaso n’okukwata abantu abakulu abayingiza abaana mu bikolwa ebimenya amateeka ku nguudo z’ekibuga okutuusa nga omuze guno guweddewo
Mu nkola empya, KCCA kati etandise okukwata abantu ssekinoomu abateeberezebwa okuba nga bawagira ebikolwa bya baana okuba kunguudo mu divizoni 5 eza Kampala.
Akulira ekitongole kino Dorothy Kisaka agamba nti waliwo abantu 30 abakwatiddwa kunsonga eno era olwaleero basimbiddwa mu kkooti ya City Hall nebasindikibwa ku alimanda lwa butabeera na muvvuunuzi walukaramaja


text:
Ssetendekero wa Makerere evuddeyo ku katambi akatambula ku mitimbagano nga kalaga Lecturer ngakuba omuyizi empi n’oluvannyuma namugoba ne munne mu kibiina. Abakulira Makerere bavuddeyo nebavumirira ekikolwa kino kuba kimenya amateeka ga Ssetendekero. Bongerako nti ekikolwa kino tekikirizibwa era yakozesezza bubi obuyinza bwe obwamukwasibwa Yunivasite okuluŋŋamya abayizi.
Yunivasite etaddewo akakiiko okutandika okunoonyereza ku nsonga eno era kaveeyo nekibonerezo nti era Director wa Gender Mainstreaming yatuukiridde dda abayizi bano abakoseddwa era nabetondera. Yunivasite egamba nti yakuvaayo etegeeze Bannayuganda kyonna ekinaaba kituukiddwako.
Share.


text:
Bya Elisa Nicholas Ssekitende
Olwaleero Uganda Yegasse ku Nsi Yonna Okukuza Olunaku Lw’okulwanirira entobazi, nga mu district y’e Masaka abalwanirizi b’obutonde bw’ensi wamu n’abatuuze, balumirizza ab’e Kitongole kya Uganda Forestry Authority, NEEMA n’ebirala ebivunaanyizibwa ku kukuuma n’okutaakiriza Obutonde omuli n’e Poliisi y’obutonde bwensi, obutakola Kimala okubutaasa.
Antonio Kalyango nga ye Ssenkulu w’ekitongole ky’obwannakyeewa ki Bio Diversity Conservation Foundation-BCF asinzidde Kyamuzinda-Malembo mu Ggombolola y’e Kyesiiga mukutongoza Kaweefube w’okutaasa ekibira kya MUJUZI FOREST RESERVE ekisinga obunene mu district y’e Masaka, nga kitudde ku Yiika ezisoba mu 15,000 kyokka nga mu Kiseera Kino Yiika Ezisoba mu 3000 zimaze okusaanyizibwawo abokya Amanda, abatema emiti gy’embaawo n’enku, n’alaga obwennyamivu olw’ebibamba ebingi ebizze bigwa ku bantu omuli Kibuyaga, Amataba n’ebirala, olw’okusaanyawo ebibira n’entobazi.
Kalyango ayambalidde abalina obuvunaanyizibwa okutaasa obutonde buno abekobaana n’abantu ababutyoboola n’awera nti nga bbo abeesowoddeyo okubutaasa bwebagenda okukola ekisoboka okulwanyisa abo abefunyiridde okubumalawo, n’asaba abagala okulima okusooka okukozesa ettaka eritaliiko Bibira na Ntobazi.Omuduuizi wa Poliisi owa Masaka District ASP Beatrice Kyosiimire, asiimye ab’ekitongole Kino olw’akaweefube gwebaliko, n’asuubiza okukolera awamu nabo okutaasa obutonde nti kubanga buli muntu kimukakatako Okubukuuma.
Akulira Ekitongole ky’obutonde bw’ensi ku District ey’e Masaka (Environment Officer) Rose Nakyejwe, alabudde abatuuze nti ssinga tebafaayo mukwenyigiramu Mukukuuma obutonde mu Bitundu byaabwe, bwebusaanawo bebajja okusinga okukosebwa, neyekokkola nnyo omuggalo ogwaaletebwa ekirwadde kya COVID 19 okuwa abalabe b’obutonde Omwagaanya okwegiriisa nga tewali abakuba ku Mukono, nga baasobola n’okufuna ebyapa ebibawa ekyaanya okukolera mu bibira n’entobazi nga n’ebisinga obungi ku bbyo ssi bituufu bigyingirire.
Nakyejwe era ategeezezza nga bwewaliwo okusoomozebwa okunene, nti kubanga abasinze okwenyigira mukusaanyawo obutonde ate bebanene bannantakwatwako!! Yye Ssentebe wa Ggombolola y’e Kyesiiga Gordon Mayanja, agamba nti Ggombolola eno yesinze okutemwamu ebibira nga ne Poloti zikyagenda mu Maaso n’okusalwamu abakakiiko k’ettaka akajjibwamu edda n’obwesige kyokka mbu nekalemera SITAMPU abampembe gyebakozesa okutunda ebibira n’entobazi e Kyesiiga, n’ayambalira Gavumenti okwesiba ku nnyanja yokka gyeyateeka abajaasi abataseguka, olwo ate ku Lukalu abasaanyawo ebibira nebasigala nga bayinayina!
Yye Ssentebe wa Kyannamukaaka Syrus Kalema, asabye Gavumenti ewe abavubuka abatalina Mirimu obusobozi bakolere emirimu egyitakosa butonde ku Lukalu, kiyambeko okutangira okwokya Amanda n’okulima mu Ntobazi. Ono era alabudde abantu baabulijjo nti bwebatavaayo kwerwanako, Gavumenti tegenda kubalabirira nga bafunye ebibamba nga Kibuyaga eyabagoya gyebuvuddeko.
Mukwewozaako, Bbaale Willy nga y’avunaanyizibwa kuby’ebibira e Masaka agamba nti Ekibira Mujuzi Kikulu nnyo mu district nti kubanga mwemuli n’ekiggwa ky’abeddira Omutima, wabula ng’ekyennaku kiri mukusaanawo ku Misinde egya yiriyiri!! Bbaale asabye abatuuze omusango obutaguteeka ku Bbo abakuuma ebibira nti wabula n’abantu bennyini beenenye kubanga bamanyi abasanyaawo ebibira bino naye baasalawo kufuuka kyesirikidde nebatabaloopa. Ono era aweze nti abali mukusaanyawo ebibira n’okwonoona obutonde obulala, baakukwaatibwa bavunaanibwe.
Ate Mu Kibuga Masaka, emikolo gy’okukuza olunaku lw’okulwanirira Entobazi mu nsi Yonna, gyikwaatiddwa mu kisaawe ky’e Gayaza mu Ggobolola ya Kimaanya Kabonera okumpi n’olutobazi lwa NABAJUZI, nga gyino gyikulembeddwaamu abalwanirizi b’obutonde n’abakulembeze ba Masaka City Okuli Mmeeya Florence Namayanja, omubaka w’ekitundu kino Dr.Abed Bwanika n’abalala, ng’omugenyi Omukulu abadde Minister w’amazzi n’obutonde Bw’ensi Sam Cheptoris akkaatirizza ekyabuli muntu okukwaatira awamu n’okulima buli omu olubimbi lwe, mukutaakiriza Entobazi, enkozesa ennungamu ey’amazzi n’obutonde bw’ensi obulala, olw’okubeerawo obulungi kwa Banna Uganda bonna.


text:
Omubaka wa Palamenti akiikirira Essaza ly’e Bbaale Munnakibiina kya National Unity Platform – NUP Hon Charles Tebandeke asabye Abakulembeze ku mitendera egy’enjawulo okuvangayo bayambeko mukulondoola pulojekiti za Gavumenti zeeba ereese mu bitundu byabwe baleme ate kulindiriranga Bababka kuzirondoola. Hon. Tebandeke okwogera bino abadde alambuula omulimu gw’okulima oluguudo oluva e Kabaku-Bbaale okutuuka e Jiiira nga luno lw’e lugenda okuyunga ku lutindo oluli mukuzimbwa ku mugga Ssezibwa lugatte Disitulikiti y’e Kayunga ku y’e Nakasongola.
Share.


text:
Palamenti evuddeyo neragira Gavumenti okusazzaamu ebyapa byonna ebya liizi zeyagaba ku ttaka ly’ekitongole ky’eggaali y’omukka ekya Uganda Railways Corporation. Kino kidiridde akakiiko ka Palamenti akavunaanyizibwa ku kulondoola ebitongole bya Gavumenti aka COSASE nga kano kakulemberwa Munnakibiina kya National Unity Platform – NUP Hon. Joel Ssenyonyi okuvaayo ne alipoota ku kunoonyereza kwekakola neteraga nga bboodi z’ebyettaka mu Disitulikiti ez’enjawulo okuli; Kampala, Jinja, Mbale, Gulu, Nwoya, neUganda Land Commission bwezatondawo liizi ezamankwetu ku ttaka ly’ekitongole ky’eggaali y’omukka.
Share.


text:
Bwanyima y’abariisa abehinguririze faamu za gavumenti omu ihanga kuguma nibariisiza omu mataka ga gavumenti kifuba, Minista Joy Kabasi arugireyo yaataho ekiragiro ky’okuta enamba za aha nte zoona ezi baraagume baakwatira omu faamu ezi.
Minista w’eby’amatungo, Joy Kabasi agambire ebi obu abire naarambuza abahangu abaracooke ente z’enyankore omu farm ya NSHAARA ahi bashangire ente 150 zikwatsirwe ahabw’okuriisiza omu farm ezi.
Minisita Joy Kabasi ayorekire obuhinza mutima ahabw’abantu abarikuriisiza omu faamu za gavumenti bakahendera baturiize engoha hamwe n’okwibiramu ente z’eihanga baaba nibataatsya.
Minisita agambire ebi obu abaire narambuza abantu abi government ehaire omurimo gw’okucooka ente ezi baraheereze abanya Uganda nikwo okushanga ekizibu ky’abantu abarikuriisiza omu faamu bakanyire n’ente zaabo zikwatsirwe.
Kabasi agizire ngu gavumenti eriyo neeta omunkora ekiteekateeko kya mukuru w’eihanga okuheereza abanya Uganda ente z’enyankore bwanyima y’okushanga ngu nizigumira endwara hamwe n’okurugwamu enyama n’amate marungi.
Orikukurira ekitongore kya National Animal Genetic Center and databank (NAGRIC&DB) naagira ngu obwahati beine ente ezirikwingana omutwaro gumwe ezi barikubaasa kuheereza abanya Uganda eki ashabire abakugu abu government eteireho okucooka ente nungi okukora omurimo ogu omubwire bukye.


text:
Abakulira eby’okwerinda mu district ye Buikwe baliko police post 6 zebagaddewo omulundi gumu, ekirese ng’abakulira eby’okwerinda n’abakulembeze b’ekitundu nga bakubagana empawa ku biyinza okuddirira.
Police ezigaddwa kuliko eye Nkokonjeru town council , police eye Ssi Bukunja, police ebadde ku mwalo gwe Nkombwe mu Ngogwe, police ye Kitigoma-Najembe, Najja ne Buwampa-Nyenga.
Akulira eby’okwerinda mu district ye Buikwe era nga ye mubaka wa president Hajjat Haawa Ndege Namugenyi ategezezza nti police zino tezibadde mu mbeera nnungi, era nga bakwongera okuggalawo endala olw’ensonga zebyekwerinda.
Ssentebe we gombolola ye Ssi Bukunja Kibuuka Godfrey yeraliikiridde, nti embeeea eno egenda kuviirako obumenyi bw’amateeka okweyongera mu masoso g’omubyalo nga tewali abakuba ku mukono.
Wabula RDC asabye abakulembeze be byalo okubeera obulindaala nga bekennenya abantu bonna bebatamanyi mu bitundu byabwe.
Bino webijide nga abazigu bakamala okulumba police ye Busiika mu district ye Luweero ne basindirira abaserikale amasasi, babiri bafiiriddewo n’abalala nebalumizibwa.
Bisakiddwa: Sseruyange Christopher


text:
Amawulire
Ssabasumba we Kampala agenda kutuzibwa olwaleero
Ivan Ssenabulya
January 25th, 2022
Bya Ritah Kemigisa
Ssabasumba wessaza ekkulu erye Kampala omulonde, Bishop Paul Ssemogerere agenda kutuzibwa olunnaku lwaleero.
Zaali ennaku zomwezi 9 Decemba ku nkomerereo yomwaka oguwedde 2021, Paapa Francis yalonda Omusmba we Kasana Luwero okudda mu kifo kino ekyalimu omugenzi Dr Cyprian K Lwanga.
Fr Pius Male, nga ye Chancellor wessaza lye Kampala agambye nti emikolo gigenda kutandika ku ssaawa 4 ez’okumakya nekitambiro kya mmisa.
Ku budde buno, Bishop Ssemogerere ab’essaza lya Kasana Luwero bamukutte mu butongole nebamuwaayo eri abessaza lya Kampala ku Lubigi ku mugga Lumasi e Matugga.
Omusasi waffe Steven Mbidde, yetabye mu lugendo luno aliko byeyatukunganyirizza bwebabadde basimbula.
Bino byabaddewo nga basimbula, era balindiriddwa ku lutikko e Rubaga.
Mungeri yeemu omuddumizi wa poliisi yebidduka mu Kampala nemirirwano Rogers Nsereko afulumizza okulungamya okutekeddwa okugobererwa mu byentambula ku mikolo gino.
Agambye nti wagenda kuberawo okutataganyizbwa mu byentambula ku nguudo ezetolodde Lutikko e Rubaga okujjako oluguudo lwa Wakaliga.
Abava e Nateete ne Nalukolongo bajja kukozesa Ndeeba nga bewala Lubaga ne Kabusu.
Abagenda ku ddwaliro lye Rubaga bawabuddwa bakozese Maternity Gate.
Ekifo kya Ssabasumba wessaza ekkulu erye Kampala, kyasigala nga kikalu, oluvanyuma lwokufa kwa Ssabasumba Kizito Lwanga nga 3 April omwaka oguwedde 2021.


text:
Banna byamizannyo abegattira mu kibiina kya Real Stars Sports Agency, balonze omuddusi Victor Kiplangat nga munabyamizannyo asinze banne mu mizannyo gy’emisinde omwezi oguwedde ogw’omusanvu.
Kiplangat yawangulira Uganda omudaali gwa zaabu mu misinde gy’okutolontoka ebyalo mu mizannyo gya Commonwealth Games eziyindira e Birmingham Bungereza.
Victor Kiplangat obuwanguzi buno bwamufudde munayuganda eyasoose okuwangula omudaali guno mu mpaka za Commonwealth Games bukyanga zitandikibwawo, era emisinde gino yagiddukidde esaawa 2:10:55.
Victor Kiplangat kungule y’omwezi oguwedde amezze baddusi banne okubadde Joshua Cheptegei, eyawangula omudaali gwa zaabu mu misinde gya mita 10,000 mu mpaka za World Athletics Championships ezabadde mu America.
Abalala.bawangudde kuliko Jacob Kiplimo ne Osacr Chelimo abawangudde emidaali gy’ekikomo mu mpaka za World Athletics Championships mu misinde gya mita 10,000 ne 5000.
Mu mupiira ogw’ebigere, captain wa ttiimu y’essaza Ssingo, Amuli Mukasa, yasinze banne olw’okuyambako okuterbera Ssingo goolo 3 mu mpaka za masaza ga Buganda, era ono amezze banne okubadde Akram Muzannnyi owa ttiimu ya Busiro ne Musitafah Kiragga owa ttiimu y’ekika kye Kkobe mu mpaka z’ebika bya Baganda.
Mu muzannyo gwa Ludo, Daniel Wanyama yasinze olw’okuwangula empaka za Ludo Individaul Championships, amezze banne okubadde Geoffrey Galabuzi ne Kuruthum Nakamya.
Mu muzannyo gwa Basketball, Amis Saidi owa club ya Namungona Blazers yasinze, amezze Brenda Ekone owa JKL Dolphins ne Innocent Ochera owa club ya Power.
Mu muzannyo gw’emmotoka z’empaka Umar Dauda yasinze olw’okuwangula empaka za Tooro Rally, amezze Mike Mukula ne Jonas Kansiime era abawanguzi bonna baweereddwa ensimbi n’engule ezibasiima.
Ebyo nga biri bityo, omuddusi w’emisinde munayuganda, Halimah Nakaayi yesozze oluzannya olwakamalirizo mu misinde gya mita 800 mu mizannyo gya Commonwealth Games egiyindira e Bungereza , bw’akutte ekifo kyakubiri mu muteeko ogusooka ogw’okusunsulamu.
Halimah Nakaayi emisinde gino agidukidde eddakiika 1:59:35, nga omuteeko guno guwanguddwa munnansi wa Kenya Mary Moraa ku ddakiika 1:59:22.
Emisinde egyakamalirizo gigenda kubeerawo ku lw’omukaaga luno.
Bisakiddwa: Issah Kimbugwe


text:
Amawulire
Abavubuka balabudwa ku biragalalagala
Ivan Ssenabulya
September 1st, 2019
Bya Moses Ndaye, Sentebe w’akakiiko k’ekitongole kya UMEME Patrick Bitature agamba nti okukozesa ebiragalalagala kifuuse kya bulabe nyo eri obulamu bw’abavubuka.
Kati ono ayagala gavumenti ekwate omumuli ogw’okusomesa abavubuka obulabe obuli mu kukozesa ebiragalalagala
Bitatule agamba nti omuwendo gw’abalwadde abali e Butabika mental health referral hospital, bavubuka oluvanyuma lw’okunywa ebitamiiza
Bino abyogedde asinzira ku mukolo ogw’okusonda ensimbi ku mulimo ogw’okuzimba ekanisa ya St. Andrew’s Church of Uganda e Bukoto
Awadeyo obukade 100 okudukirira omulimo gw’okuzimba e kanisa eno egenda okuwemmenta obuwumbi 6 obw’ensimbi za kuno.


text:
ABEERA WA OMUKYALA (Mr. Joseph Kyagambiddwa)
Ekidd: Abeera wa Omukyala,
Alituzaalira mu nsi Omununuzi ani?
Ndimusanga wa?
Mbu sso e Nazareti ewaabwe
Baamulangako ab’edda Nnamasole
Nti: Aliba Maria! (x2)
I II
Bannange, tusanyuke nnyo Katonda Mukama
Twesiimye, bagandaa bange Kabaka ow’eggulu
Mbadde anaatera okuzaalwa Ali mu lubuto wuuli Kristu mw’aliva
ffe n’atuzaalirwa. (x2)
Ekidd: Nkowoola Maria Maama gwe nzirinngana,
Yezu k’anseze mbenga muddu we.
Ngenze e Nazareti, sidde
Gwenzirinngana Yezu k’antwale ne mmuweereza!
Bwe ngenda ewuwe, sizaaye
Nja kulokola, anti olwo nze nja kuzaawuka (x2)
Nkwagala nkole ntya gwe balinnanga!
Nkwagala nkole ntya (x2)
Ekidd: Anandaga omutiibwa, mwana muwala ye ani?
Katonda nsinze, nze ne mmusinzizza
Mu nda ye, Omulindwa Yezu
Mmwagala kuyinga owaffe Omulokozi
Azaalwa Maria (x2)
I II
Yezu Omwana wa Katonda Katonda Mukama
N’afuuka omutonde azaalwe Kabaka ow’eggulu
Y’azze anaatera okuzaalwa Ali mu lubuto wuuli Kristu mw’aliva ffe n’atuzaalirwa (x2).
Ekidd: Ew’omukyala nkyadde, nnamaga mmusange
Ate oluvannyuma mbe, mbenga n’omuto
Ng’azadde Maria Omwana, ne mbaweerezanga eri
E Nazareti bo nga nnyamba Maria! (x2)
I II
Gwe nninda, laba nkulinde Katonda Mukama
Nninda ggwe mulindwa wange Kabaka ow’eggulu
Bwa ddi obudde obw’okuzaalwa Ali mu lubuto wuuli Kristu mw’aliva ffe n’atuzaalirwa. (x2)
DOWNLOAD LINK:


text:
Abatuuze ku kyalo Nagululu mu Gombolola y’e Kakule mu Disitulikiti y’e Budaka bagudde ku lusuku lwa mutuuze munaabwe Magino Isiko Taitankoko nebalusaawa nga bagamba nti yandiba nga yawadde mutuuze munaabwe Mbulamaye Benard 51 obutwa bwebabadde mu bbaala.
Bya Waaki Moses
Abatuuze bassaaye olusuku lwa munaabwe
Abatuuze ku kyalo Nagululu mu Gombolola y’e Kakule mu Disitulikiti y’e Budaka bagudde ku lusuku lwa mutuuze munaabwe Magino Isiko Taitankoko nebalusaawa nga bagamba nti yandiba nga yawadde mutuuze munaabwe Mbulamaye Benard 51 obutwa bwebabadde mu bbaala.


text:
Bya Boniface Kizza
Okusaba kunno kukoleddwa Rev. Fr. Bukkulu Nnyanzi (Owakabi) bwanamukulu wa parish y’e Bwesa bwabadde akulembeddemu okusabira abagenzi Nakalema Monica nebanne ngono yali maama w’omusubuzi Kasozi Herman owa Nabugabo Sand Beach ne Cristopher Kizza owa CK Investment mu maka gabakadde babwe e Kyasunsu Kitengeesa mukibuga Masaka.
Fr. Bukkulu agamba nti mukaseera kano abantu bangi nga mwemuli nabavubuka, tebakyayagala kukola nga bangi bakeera mumabaala kugangayira kyagambye nti kino sikyakumala bwavu ku Uganda.
Ono mungeri yemu atenderezza omugenzi Monica Nakalema olwettofali lyeyaleka agasse kuggwanga olwomutima omulungi gweyali alina nokugatta abantu n’asaba n’abaana bamulabireko.
Sheikh Masengere Yusuf atwala etwale lya Bukoto East mu Lwengo District nga ono yabaddewo kulwa District Kadhi asabye abantu okudda eri Katonda bewale ebyokweraguzalaguza bwebaba nga bakumalawo ebizibu ebizze birumba ensi nga mwemuli nekirwadde kirumiima mawuggwe ekifukamizza ensi eno.
Abaana bomugenzi nga bakulembeddwamu Kasozi Herman owa Nabugabo sand beach, Christopher Kizza owa CK investment batenderezza maama wabwe olwokubakuza obulungi ekibawaliriza okukuza olunaku luno buli mwaka. Nebasaba nabalala okuffisaawo akadde okujjukiranga kubeganda zabwe.


text:
Omulamuzi wa Kkooti ya Buganda Road ow’eddaala erisooka Marion Mangeni olunaku lw’eggulo yasindise abantu basatu ku alimanda mu kkomera e Kigo ne Kitalya okutuusa nga June 18 – 2020.
Bano kuliko abafumbo babiri okuli Hamis Mukota ne Mukyala we Donah Werukwendera wamu ne Tracy Naŋŋendo nga kigambibwa nti bano bayingira mu nnyumba y’omusuubuzi omu e Iganga nebamukwata ku katambi bweyali yegadanga ne Tracy Naŋŋendo (mu T-shirt enjeru) oluvannyuma nebatandika okumutiisatiisa nti bagenda kufulumya akatambi singa tabawa bukadde 150.
Bano omusango bagwegaanye era nebasaba okweyimirirwa nga baleese abeŋŋanda zaabwe okubeyimirira wabula Omuwaabi wa Gavumenti Ivan Kyazze nasaba Kkooti emuweeyo obudde okwetegereza ebibakwatako.
Kigambibwa nti bano mukugezaako okubuzaabuza omusango bawaaba omusango gw’okukaka omukwano ku Poliisi wabula abakugu oluvannyuma lw’okwekeneenya katambi kino bakisambajja.
Basatu basindikiddwa ku alimanda lwakukwata katambi kabuseegu
Omulamuzi wa Kkooti ya Buganda Road ow’eddaala erisooka Marion Mangeni olunaku lw’eggulo yasindise abantu basatu ku alimanda mu kkomera e Kigo ne Kitalya okutuusa nga June 18 – 2020.


text:
Omuduumizi w’eggye lya Uganda People’s Defence Force – UPDF Gen. David Muhoozi avuddeyo neyetondera abasuubuzi abakubwa abasirikale b’eggye ekkuuma byalo erya LDU bwebaali batekesa ebiragiro bya Pulezidenti Yoweri Kaguta Museveni mu nkola ekyokuwera obutale obutali bwa mmere wamu n’entambula ey’olukale ku lw’okuna.Gen. Muhoozi agamba nti tewali muntu yenna alina ddembe kukuba Munnayuganda, baali basobola okukozesa enkola endala okusendasenda abantu bano okuva ku kubo. Enkwata gyebakwatibwamu yali mbi nnyo. Abakikola kino bakwatibwa era bakukolebwako mu mateeka.
Share.


text:
Amawulire
Ab’oluganda bakyagaanye okubawa omulambo
Ivan Ssenabulya
November 10th, 2021
Bya Gertrude Mutyaba
Ab’oluganda okuva e Kisoro, abazze okunona omulambo gw’omuntu wabwe Francis Ruhamyankaanka eyattibwa ab’ebijambiya mu gw’omunaana ku kyalo Ddongwa mu gombolola ya Kisekka mu district ye Lwengo, poliisi ebammye ebyava mu musaayi.
David Ssebuguzi nga ye ssentebe w’eKyalo Kanakulya mu Lwengo abudamizza ab’enganda b’omugenzi okuva nga 21 omwezi ogw’omwenda lwebajja okunona omuntu waabwe agamba nti naye akooye okulabirira abantu bano era embeera emuyinze.
Ssebuguzi Agamba nti yafunye essimu y’aduumira poliisi ye Lwengo Peter Twala okugenda ku wofiisi ya RDC okuweebwa ebyava mu musaayi kyokka webatuuseeyo ate nebabategeeza nti akulira abawaabi ba gavumenti e Masaka alina okusooka okuteekako omukono ekijje abantu bano mu mbeera.
Ab’oluganda lw’omugenzi okuli Kwezera Nfitumukiza ne George Mbonimpa bagamba nti bakooye okubuzaabuzibwa.
Bano bagamba baleka abantu baabwe bebalina okulabirirra, atenga balina nemirimu egyokukola.
Ssentebe wa district ye Lwengo Ibrahim Kitatta agamba nti talaba nsonga lwaki abantu bano bammibwa ebyavudde mu musaayi.


text:
Minisita w’ebyettaka, amayumba n’enkulaakulana y’ebibuga Betty Olive Namisango Kamya avuddeyo nawa ebiragiro ebirina okugebererwa mu biseera bino ebya #COVID19 #lockdown:
1. Teri musenze n’omu alina kugibwa ku ttaka lyebaliko mu kaseera kano aka #COVID19 #lockdown.
2. Bannanyini ttaka oba abakiise baabwe bakugenda mu maaso n’okungaanya obusuulu mu kaseera kano aka #COVID19 #lockdown.
3. Nannyini ttaka bwanasalawo okutunda ettaka lye eri omuntu omulala atali musenze mu kaseera kano aka #COVID19UG #lockdown, eddembe lyabasenze abali ku ttaka terijja kutaataganyizibwa era nannyini ttaka alitunze wakubanjula eri omupya gwaliguzizza.
4. Abakulira Uganda Police Force bayite ba DPC balabuddwa obutenyigira mu mivuyo gy’ettaka gyonna. Teri nsonga yattaka yonna ekirizibwa kukolebwako mu kaseera kano aka #lockdown.
5. Teri nsonga yonna etwaliramu okusengula abasenze ku ttaka erina kugenda mu maaso era singa kibeerawo mwekubira mangu enduulu ku Poliisi ebali okumpi.
Minisita Beti Kamya avuddeyo n’ebiragiro ebiggya
Minisita w’ebyettaka, amayumba n’enkulaakulana y’ebibuga Betty Olive Namisango Kamya avuddeyo nawa ebiragiro ebirina okugebererwa mu biseera bino ebya #COVID19 #lockdown:


text:
Katikkiro Charles Peter Mayiga alambudde Amasiro ge Kasubi okulaba omulimu gw’okusereka ennyumba Muzibwazaalampanga wegutuuse.
Abagiriinya ne Wabulaakayole banjulidde Katikkiro emirimu egisigadde bwegigenda okukolebwa mu butuufu bwagyo nga bagoberera ennono.
Awerekeddwako, Omukubiriza w’olukiiko lwa Buganda Owek Patrick Luwaga Mugumbule, Owek David Kyewalabye Male, Owek Noah Kiyimba, Owek Mariam Nkalubo Mayanja, Owek Joseph Kawuki, Owek Hajji Amisi Kakomo, Owek Kaddu Kiberu n’abakungu abalala.
Share.


text:
Ebyobusuubuzi
Munnayuganda aleese enkola y’okusindika ssente
Ivan Ssenabulya
May 16th, 2019
Bya Ndaye Moses Omunna-Uganda ngasinziire mu gwanga lya America, aleese enkola emmpya eyokusindika ensimbi okusukka ensalo, okuyita ku masimu. Enkola eno yatuuse ku kale, nga kigenda kukola abantu okusindika ensimbi, wabula ku bwerere. Ham Sserujonjo yaleese ka application ku ssimu, keyatuumye Chipper cash, oluvanyuma lwokunonyereza […]
Gavumenti eri munteekateeka zakudabiriza olukuubo lw’eggaali y’omukka
Ivan Ssenabulya
May 12th, 2019
Bya Prossy Kisakye Oluguudo olw’eggaali y’omuka oluyitibwa Standard Gauge Railway sirwakuyimirira nga bw’ebibadde by’ogerwa wabula lw’akusirisamu akaseera katono okwongera okw’ekaanya engeri y’okulugusa mu bwangu ddala okutumbula entambula y’eby’amaguzi n’abantu mu Uganda ne Kenya. Bino by’ogeddwa Minisita avunamyizibwa ku nguuddo n’eby’entambula Monica Azuba Ntege, bw’abadde alambula […]
Omwalo gwe Kiboto bagugadde
Ivan Ssenabulya
May 9th, 2019
Bya Prosy Kisakye Abakulira eby’obuvubi mu disitulikiti ye Kalangala bagadde omwalo gwe Kitobo mu ssaza lye Ssese, nga kati abavubi bali mu maziga. Abavubi bagamba nti mu kiseera kino tebakyalina kyebakola okujako okutuula obutuuzi, nga wano basabye gavumenti ebadiremu. Akulira eby’obuvubi mu disitulikiti ye Kalangala […]
Ba musiga nsimbi balina essuubi
Ivan Ssenabulya
May 7th, 2019
Bya Ndaye Moses Ba musiga nsimbi mu Uganda balina essuubi nti omuwendo gwabantu ogw’eyongera mu gwanga, kigenda kibayamba okwongera ku katale akebyemaguzi byabwe. Akulira kampuni yamasimu eya Techno, mu gwanga Shiva zhong agambye nti ssinga, Uganda esigala mu mirembe, ebyenfuna byayo bigenda kwongera okuyitimuka Ebibalo […]
Abasubuzi b’amatooke e Mbarara balajana
Ivan Ssenabulya
May 4th, 2019
Bya Prossy Kisakye Abasubuzi bamatoke abagagya mu bitundu bye Mbarara basobeddwa eka ne mukibira oluvanyuma olw’ebbeeyi yaago okulinya. Bano bagamba nti ekisinze okulinyisa ebeeyi yamatooke ye nkuba eyakuba ensuku zaabwe gye buvuddeko nga kati gaakendera mu bitundu bye Mbarara ne Isingiro Abasubuzi bategezeza nti ebbeeyi y’emmere ebadde […]
Abalimi b’ebikajjo basanyufu
Ivan Ssenabulya
May 2nd, 2019
Bya Abubaker Kirunda Abalimi bebikajjo mu district ye Mayuge batenderezza omukulembeze we gwanga, Yoweri K. Museveni ku kyeyakoze okuyimiriza okuteesa ku bbago lya ssukaali, lyebatuuma Sugar bill, okutuua nga buli akwatibwako yebuziddwako ekimala. Ebbago lino lyali lyayisbwa palamenti, wabula ababaka nga bagaanye ekya zoning oba […]
Sudir awangudde ogwabanamateeka
Ivan Ssenabulya
April 29th, 2019
Bya Ruth Anderah Kooti yeby’obusubuzi egaanye banamateeka aba Sebalu, Lule and Company Advocates, obutaworereza DFCU bank, mu musango gwa nagagga Sudhir Ruparelia. Mu nnamula ye omumyuka womuwandiisi wa kooti Festo Nsenga agambye nti banamateeka bano mu mwaka gwa 2016 baweebwa omulimu, okwekenneya endagaano zobupangisa bwabanatu […]
Abalimi betaaga ensawo okubawagira
Ivan Ssenabulya
April 25th, 2019
Bya Ndaye Moses Gavaumenti esabiddwa okubangawo ensawo eyenjawulo okuwagira abalimi, okuva ku nnima eyokulya, wabula betanire okulima okwebyobusubuzi okufuna ssente. Gavumenti wetwogerera nga yabakana ne kawefube okutumbula ebintu ebikolebvwa wano, webatuuma Buy Uganda, Build Uganda. Wabula okusinziiraku akulira ebyobusubuzi mu kampuni ya Harris international Ahmed-Hussein […]
Amasundiro g’amafuta galabuddwa
Ivan Ssenabulya
April 25th, 2019
Bya Ndaye Moses District ye Wakiso, Mukono ne Kayunga zinokodwayo nti zezikulembedde, mu kubeera namasundiro agatundaamafuta agatatukanye na mutindo. Akulira ebyemirmu mu kitongole ekivunayizbwa ku mutindo mu gwanga ekya, Uganda National Bureau of standards Peter Kitimbo, agambye nti amasundiro manage byegakola byawukana kubye byebabalambikira. Agamba […]
Abmayumba bawakanyizza omusolo gwa KCCA
Ivan Ssenabulya
April 16th, 2019
Bya Prosy Kisakye Bannanyini mayumba mu kitundu kye Wabigalo mu division ye Makindye, wano mu Kampala bemulugunyiza ku musolo gwa mayumba ogwa property rate tax ogwabagerekeddwa ekitongole kya KCCA. Bwebabadde basisinkanyemu abakungu okuva mu KCCA ba landlord bawakanyiza ekyokubasasuza ebbanja ly’omusolo ekadde. Bano mungeri yeemu […]


text:
1396 Views
Wantengula Abaasa Lyrics by mp3jaja.com Wansiby'entanda Mu maaso g'omubulizi Nenjatul'ebyama Mu linnya ly'omujurizi Katonda Neneyama okutukiriza, Mu bulungi Oba mu bubi Atte gwe, Ondesse mukwano Nze ku mudaala Oba nze? Simanyi oba nze Afuuse kataala Okulinda Buliluboneka Ahhhh I don't wanna do this nomore, Naye.. Wantengula Aaaaaaa Nze yali asubira Aaaaaaa Gw'oyagadde Mbere n'ani? Mbere n'ani, Gw'oyagadde Mbere n'ani? Mbere n'ani, Atali gwe Ehhh Amazima n'omukwano, That's all you owed me Ebisuubizo n'obulimba, Is how you repaid me Wantamya Smile za balungi, Bonna bendaba Wano They remind me of you, Yet we both know Wantengula Aaaaaaa Nze yali asubira Aaaaaaa Gw'oyagadde Mbere n'ani? Mbere n'ani, Gw'oyagadde Mbere n'ani? Mbere n'ani, Atali gwe Ehhh Wantengula Aaaaaaa Nze yali asubira Aaaaaaa Gw'oyagadde Mbere n'ani? Mbere n'ani, Gw'oyagadde Mbere n'ani? Mbere n'ani, Who shall i be Who shall i be With out you With out You in my life Who shall i be Mbele N'ani Atali Gwe
Advertisement
Broken Piano | Abaasa
764 Views
Wantengula | Abaasa
1397 Views
Sugar | Rebo Chapo
91 Views
Lindako | Maurice Kirya
348 Views
Sinza | Eddy Kenzo
1342 Views
Am Badder featuring Jowy Landa | Grenade Official
1212 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3800 Views
Under Wraps | Mugabi Kenneth
703 Views
Advertisement


text:
Olukiiko oluteekateeka empaka z’amasaza ga Buganda ez’omupiira ogw’ebigere, lukakasizza ensengeka y’emipiira egy’oluzannya lwa semifinal ezigenda okuzannyibwa nga 9 ne 16 omwezi guno ogwa October, 2022.
Ku mutendera guno, Buddu egenda kuttunka ne Bulemeezi, Ssingo ettunke ne Busiro.
Ensengeka zino zikakasiddwa mu lukiiko olutudde olwaleero ku Bulange e Mengo, lubadde lukubirizibwa ssentebe we mpaka zino Sulaiman Ssejjengo.
Lwetabiddwamu ttiimu zonna ezatuuse ku luzannya oluddirira olw’akamalirizo.
Minister w’ebyemizannyo abavubuka n’okwewumuzamu mu bwakabaka Owek Henry Moses Ssekabembe Kiberu, akubiriza ttiimu ezituuse ku mutendera guno okwongera okunyweza empisa ate n’okukulembeza obuntubulamu.
Festus Kirumira akulira ebyekikugu ku lukiiko oluddukanya emipiira gya Masaza, agambye nti emipiira ku mutendera gw’oluzannya olusooka gigenda kutandika ku ssaawa 10.
Emipiira egy’okuddingana gyakutandika ku ssaawa 9 ez’olweggulo.
Bisakiddwa: Issah Kimbugwe


text:
Bino bye bibuuzo ebyabuuziddwa ku friday nga 21.10.2022
1. Enjawulo wakati w’amawuggwe n’amawoowoolo – Amawuggwe gaba ga muntu ate amawoowoolo gaba ga nsolo.
2. Omwenge oguyitibwa ddewule gwe gutya? – Gwemwenge omuka ennyo.
3. Tuyimbire akayimba akakwata ku mbuzi abaana ba nursery kebayimba – Twajja tuli mbuzi…
4. Mbuulira Katikkiro wa Buganda eyasooka okusula mu kizimbe Butikkiro e Mengo – Martin Luther Nsibirwa.
5. Olugero: Eriddeki ndiwe – Ssinga eridde balongo walibazadde.
6. Embeera ezikaluubirizza omulimu gwokulima mu Buganda – Embeera y’obudde ekyukakyuka, n’obutale obwekkekwa.
7. Ebintu omuganda byeyeyambisa naye nga biva mu mayinja amatale – amafumu n’obwambe.
8. Enjawulo wakati w’amagumba n’amagufa – amagumba gabeera mu nda mu mubiri ate amagufa gabeera gamuntu afudde era gaggwako ennyama.
9. Omuzizo gumu omukulu ku muntu agenda okusogola omwenge enkeera – Omuntu oyo teyeegatta na mukazi.
10. Akayimba akasirisa omwana nga kalimu ensolo eyitibwa endiga – Bba akaliga baakatwala e Nnamuyonjo kawungule ekkira.
11. Amannya ga Katikkiro wa Buganda eyasaba gavumenti enkuumi ewe Buganda amasannyalaze, amazzi ne Posta – Kawalya Kaggwa.
12. Olugero: Ntunga kabugo kange – Yentunga mbi.
13. Embeera bbiri eziremesa abavubi ku nnyanja Nnalubaale okweyagalira mu mulimu gwabwe – Abaserikale abaliko ennaku zino ne Obudde okwonooneka ku mazzi.
14. Ebintu Omuganda byeyeyambisa mu mirimu gye nga biva mu bbumba – ensuwa, oluggyo.
15. Ku kiggya okwaziikibwa omuntu eyagwa mu nnyanja okirabira ku ki – Basimbako ekitoogo ebbali.
16. Omuzizo omukulu ogudda ku ndiga esangiddwa ng’efiiridde ku muguwa – Omukazi tagisumulula.
17. Olugero: Mubi azitta – Ng’abalungi batya.
18. Amannya g’omuzira mu bazira diaspora ku mutendera gwabaana abato.- Anita Namusoke.
19. Katikkiro wa Kabaka Kiweewa – Nnyonyintono
20. Engeri Omuganda mwayita okukuuma eddagalalye nga teryonoonese – Okulibugumyako, Okulisaamu evvu.
21. Omukubiriza w’Olukiiko lw’abataka – Omutaka Nnamwama.
22. Omusigire wa Kbaka aba yyeddira Mpeewo, yaani erinnya lye ery’ennono? – Omutaka Kibaale.
23. Ekisoko: Okukubya emiromyo-Kwogera bitaliimu mulamwa.
24. Olugero: Omujja kisana – Yakutula essambo.
25. Ekkoonezi mu kutta enswa kyeki – Eriiso ly’enswa eribuukira ebbali w’omugala.
26. Omutuba gwebayita ogw’ensimbo – Lyettabi ly’omutuba eggolokofu obulungi erisimbibwa..
27. Omuntu ayitibwa kakira ka mbuzi – Ye muntu atasirikira byama.
28. Oluusi enkota y’ettooke esalwamu ebitundu bibiri – Ekisinja.
29. Mpwedde mu kuyiisa omwenge – Akati akakozesebwa okusiwa omuwemba ku mubisi.
30. Akubira Kabaka empafu aba yeddira Lugave yaani erinnya lye ery’ennono? – Masiko.
31. Omulangira Omukulu ennyo mu Buganda obutaka bwe obwomutuba buli Bbembe, yaani? – Kamyuka.
32. Abaganda oluusi balya emmere eyitibwa ndidde n’omuko, emmere eyo yeetya? – Emmere eriibwa ku mukolo gyokwalula abaana.
33. Olugero: Ddalu kkazi.- Likongooza bba waalyo.
34. Ennyonyi abaganda gyebagamba nti tekwata ttosi – Ennyange.
35. Ekisoko: Okusunziza ejjimbi – Okujeemera mukama wo.
36. Omuganda agema atya enkuba embi erimu muzira – Ayinza okuyiwayo omunnyo mu nkuba.
37. Amakunsu mu lulimi lw’abayizzi-Amakunsu bwebubizzi bw’omunsiko obuto.
38. Ensonga ezooleka obwetangize bw’omuganda –Atambula n’omuggo, Abeera n’effumu mu nnyumba.
39. Obuya, kitegeeza ekinnya ekitega enjovu, erinnya eddala ery’omutego ogwo – Olwali.
40. Abakazi babiri abakongojjebwa mu nnono ya Buganda wano – Nnanzigu ne Nnaalinnya Lubuga.
41. Olugero: Atabubira nsiko ye taliira – Omusu tegulya bwami.
42. Musisi bwayita nga waliwo omukazi kiki kyakola okwetangira musisi oyo-Yeesiiga enziro y’entamu ku lubuto.
43. Ekisoko: Okukuba omuntu akalali – Kumunyooma
44. Erinnya eddala eriweebwa amacinkya agabeera mu mwenge Bikudumu.
45. Kiki kyebayita bwangule mu lulimu lw’abassi b’enswa, – Enswa enkalu.
Programme entanda ya Buganda eweerezebqa ku CBS 88
Bikunganyiziddwa: Kamulegeya Achileo K


text:
Abamu ku bawagizi b’omuyimbi Winnie Nwagi basigadde basobeddwa ku ngeri omuntu waabwe bw’asukkiridde okusabbalaza abasajja mu ggwanga.
Nwagi asobodde okweyambisa omukutu ogwa Instagram okulaga vidiyo era amangu ddala yeyambudde ne bulawuzi.
Mungeri y’emu asobodde okuteekawo embeera y’okusabbalaza abasajja abalina amaddu olw’engeri gy’akyusa omubiri.
Abamu ku bawagizi ba Nwagi basigadde bebuuza nti lwaki omuntu waabwe alina ebbeere eppanvu n’okwebuuza lwaki asukkiridde okweyambula ate nga akuliride mu myaka.
Abawagizi ba Nwagi ku Instagram balina ebibuuzo bingi eri Nwagi


text:
Amawulire
Muzzukulu wa Chwa atutte Kabaka mu kooti
Ivan Ssenabulya
September 11th, 2019
Bya Ruth Anderah
Muzzukulu wa Ssekabaka Sir Daudi Chwa atutte Ssabasajja Kabaka wa Buganda Ronald Muwenda Mutebi II mu kooti, ngamulumiriza okutwala ettaka lyabwe, ngagamba nti kitundu ku ttaka lya mailo ya Buganda.
Kabaka bamuwawabidde nekitongole kya KCCA, kamisona avunayizbwa ku kuwandiisa ebyapa Joseph Ssempebwa, omulangira Kassim Kakungulu Nakibinge, Ferikitansi Keziya Nabisenke n’omulangira Namukabya Nfamba.
Omubejja Edith Mpologoma agamba nti ettaka eryogerwako liweza squaremile 18, nga lisangibwa Munyonyo eranga lyali lya Ssekabaka Sir Daudi Chwa, nga lilye ngomuntu.
Ono agamba nti muwala womulangira George William Mawanda Chwa, eyali mutabani wa Ssekabaka Chwa.
Omumbejja Mologoma yayise mu banamateeka be aba Guma & Co. Advocates, ng’ayagala kooti ekirangire nti ettaka eryo balitwala mu bukyamu.


text:
Gavumenti esuubizza okwongera ensimbi muby’obulunzi, okulinnyisa omutindo
Bya Elisa Nicholas Ssekitende Gavumenti ya Uganda esuubizza okwongera okuvujjirira ensimbi muby’obulunzi, n’okunoonyereza ku ndwadde ezitawaanya ebisolo, okusobola okulinnyisa omutindo gwaabyo n’okugaziya akatale akeegasa wano n’ebweru, kiyambeko okwongera ku by’enfuna byabanna Uganda nga bafuna ku nsimbi ezeegasa. Mu bubaka omukulembeze w’eggwanga Yoweri Kaguta Museveni bweyatisse Amyuka Chancellor wa University y’e ... Read More »


text:
Amawulire
Ow’emyaka 45 bamusibye 15 olw’okusobya ku mwana
Ivan Ssenabulya
August 9th, 2019
Bya Malikh Fahad
Kooti enkulu e Masaka eriko omusajja owemyaka 45 gw’esibye emyaka 15 mu kkomera olw’okusobya ku mwana ow’emyaka 13.
Moses Wepukulu omutuuze ku kuyalo Kigungumika mu district ye Bukomansimbi, omulamuzi Winfred Nabisinde yamukalize oluvanuma lwa ye kennyini okukiriza omusango ogumuvunanibwa.
Oludda oluwaabi nga lukulembeddwamu Amina Akasa lutegezezza kooti nti omuvunanwa omusango yaguzza nga 25th mu January wa 2019, bweyateega akwala akano nga kaddayo ewaka, nakawalabanya ppaka mu lusuku nakamalirako ejjakirizi.


text:
2 Bassekabaka
Essuula 16
Mu mwaka ogw'ekkumi n'omusanvu ogwa Peka mutabani wa Lemaliya Akazi mutabani wa Yosamu kabaka wa Yuda n'atanula okufuga.
2 Akazi yali yaakamaze emyaka amakumi abiri bwe yatanula okufuga; n'afugira emyaka kkumi na mukaaga mu Yerusaalemi: n'atakola ebyali mu maaso ga Mukama Katonda we ebirungi nga Dawudi kitaawe.
3 Naye n'atambulira mu kkubo lya bassekabaka ba Isiraeri, n'okuyisa n'ayisa mutabani we mu muliro ng'eby'emizizo bwe byali eby'ab'amawanga Mukama be yagoba mu maaso g'abaana ba Isiraeri.
4 N'awangayo saddaaka n'ayoterezanga obubaane ku bifo ebigulumivu ne ku nsozi ne wansi wa buli muti omubisi.
5 Awo Lezini kabaka w'e Busuuli ne Peka mutabani wa Lemaliya kabaka wa Isiraeri ne bambuka e Yerusaalemi okulwana: ne bazingiza Akazi, naye ne batayinza kumuwangula.
6 Mu biro ebyo Lezini kabaka w'e Busuuli mwe yakomerezaawo Obusuuli e Erasi n'agoba Abayudaaya mu Erasi: Abasuuli ne bajja e Erasi ne babeera eyo ne leero.
7 Awo Akazi n'atumira Tigulasupireseri kabaka w'e Bwasuli ababaka ng'ayogera nti Nze ndi muddu wo era ndi mwana wo : yambuka omponye mu mukono gwa kabaka w'e Busuuli ne mu mukono gwa kabaka wa Isiraeri abangolokokeddeko.
8 Awo Akazi n'addira ezaabu n’effeeza ezaalabika mu nnyumba ya Mukama ne mu by'obugagga eby'omu nnyumba ya kabaka, n'abiweereza kabaka w'e Bwasuli okuba ekirabo.
9 Awo kabaka w'e Bwasuli n'amuwulira: kabaka w'e Bwasuli n'atabaala Ddamasiko n'akimenya, n'atwala abaayo nga basibe e Kiri, n'atta Lezini.
10 Awo kabaka Akazi n'agenda e Ddamasiko okusisinkana ne Tigulasupireseri kabaka w'e Bwasuli, n'alaba ekyoto ekyali e Ddamasiko: kabaka Akazi n'aweereza Uliya kabona embala y'ekyoto n'engeri yaakyo ng'omulimu gwakyo gwonna bwe gwali.
11 Awo Uliya kabona n'azimba ekyoto nga byonna bwe byali kabaka Akazi bye yaweezeza ng'ayima e Ddamasiko bw'atyo Uliya kabona bwe yakikola kabaka Akazi akisange ng'avudde e Ddamasiko.
12 Awo kabaka bwe yajja okuva e Ddamasiko, kabaka n’alaba ekyoto: kabaka n'asemberera ekyoto n'eweerayo ku kyo saddaaka.
13 N'ayokya ekyo kye yawaayo ekyokebwa n'ekyo kye yawaayo eky'obutta n'afuka ekyo kye yawaayo ekyokunywa, n'amansira omusaayi gw'ebyo bye yawaayo olw'emirembe ku kyoto.
14 Era ekyoto eky'ekikomo ekyali mu maaso ga Mukama n'akiggya mu bwenyi bw'ennyumba wakati w'ekyoto kye n'ennyumba ya Mukama, n'akiteeka ku luuyi olw'obukiika obwa kkono olw'ekyoto kye.
15 Awo kabaka Akazi n'alagira Uliya kabona ng'ayogera nti Oyokeranga ku kyoto ekinene ekiweebwayo ekyokebwa eky'enkya n'ekiweebwayo eky'obutta eky'akawungeezi n'ekiweebwayo ekyokebwa ekya kabaka n'ekikye ekiweebwayo eky'obutta, wamu n'ekiweebwayo ekyokebwa eky'abantu bonna ab'omu nsi eyo n'ekyabwe ekiweebwayo eky'obutta n'ebyabwe ebiweebwayo ebyokunywa; omansirangako omusaayi gwonna ogw'ekiweebwayo ekyokebwa n'omusaayi gwonna ogwa saddaaka: naye ekyoto eky'ekikomo kinaabanga kya kulagulirako gye ndi.
16 Bw'atyo Uliya kabona n'akola nga byonna bwe byali kabaka Akazi bye yalagira.
17 Awo kabaka Akazi n'asalako emigo gy'entebe n'aggya ekinaabirwamu ku zo; n'assa ennyanja ng'agiggya ku ntebe ez'ebikomo ezaali wansi waayo, n'agiteeka ku mayinja amaaliire.
18 N'ekkubo eryabikkibwako erya ssabbiiti lye baali bazimbye mu nnyumba n'omulyango gwa kabaka ebweru n'alyetoolooza ennyumba ya Mukama olwa kabaka w'e Bwasuli.
19 Era ebikolwa ebirala byonna ebya Akazi bye yakola tebyawandiikibwa mu kitabo eky'eby'omu mirembe gya bassekabaka ba Yuda?
20 Akazi ne yeebakira wamu ne bajjajjaabe mu kibuga kya Dawudi: Keezeekiya mutabani we n'afuga mu kifo kye.


text:
Amawulire
Besigye ne Bobi bakungubagidde Yona Lwanga
Ivan Ssenabulya
September 6th, 2021
Bya Ritah Kemigisa
BanaYuganda bongedde okukungubagira, abadde akulembera ebanezikiriza yaba-Orthodox mu Uganda, Metropolitan Yonah Lwanga.
Metropolitan Lwanga yasizza ogwenkomerereo akauwngeezi akayise, era abamwulire gokufa kwe gaakakasiddwa abekanisa ye ku kitebbe.
Kti eyali akulembera ekibiina kya FDC era eyavuganyako ku bukulembeze bwegwanga Dr Kiiza Besigye, amogeddeko nti abadde ddoboozi eri abatalina bwogerereo.
Besigye agambye nti kyannaku okulaba abawerez ba Katonda, abadde ne doboozi nga bafa okugwawo.
Yye akulembera ekibiina kya NUP Robert Kyagulanyi gambye nti waakujjukirwa nnyo, olwokuvumirirranga gavumenti ku butali bwenkanya obuli mu gwanga.
Lwanga kinajukirwa nti mu mwaka gwa 2017 yayambalira omukulembeze wegwanga olwokulemererwa okutekaow omusika nokukyusa obukulembeze mu mirembe.


text:
Amawulire
Aba TASO basabiddwa okweyambisa Byanyima
Ivan Ssenabulya
September 6th, 2019
Bya Abubaker Kirunda
Ssentebbe wa booda ey’ekitongole kitwala ebyobulambuzi mu gwanga ekya Uganda Tourism Board Daudi Migereko awabudde abekitongole kyobwanakyewa ekya Aids support organization okweyambisa ennyo munna-Uganda Winnie Byanyima eyalondeddwa okukulembera kitongole kya UNAIDS okutwala polojekiti zaabwe mu maaso.
Migereko bino abayogeredde ku tabi lya Taso Jinja, mu ttabameruka waabwe owa buli mwaka.
Kati agambye batekeddwa okutunuliira emikisa nga gino okuteeka amanayi mu kulwanyisa ssiriimu, nebyebakola birabibwe ku mtutendera ogwensi yonna.
Migerekowano abadde ayanukula ku kwemulugunya okubadde kuleteddwa akulira ettabi lino Edmond Tayeebwa eyagambye nti balemereddwa okutukiriza emirmu egimu gyebaali balambika, olwe bbulya ly’ensimbi.


text:
Amawulire
Abaalimba nti bamulekwa bajiddwa ku ntekateeka y’okuwererwa gavumenti
Ivan Ssenabulya
September 23rd, 2021
Bya Damalie Mukhaye
Gavumenti eriko abayizi 47 bejje mu ntekateeka yokuwererwa ku bbanja eya loan schem, bwebazudde nti abayizi bano baalimba nti bazadde baabwe baafa.
Bano bebamu ku bayizi 1,113 ababadde mu ntekateeka eyomwaka gwebyensoma 2020/21.
Bano baalimba mu buwandiike nti ba mulekwa songa kyazuuse nti bazadde babwe gyebali balamu.
Abalala balaga nga bwebaliko obulemu nabamu nebajingirira empapula zobuyigirize.
Entekateeka eno okusinga etunuliira abayizi abenkizo nga tebseobola mu byensimbi, abaliko obulemu nga nabava mu mambuka gegwanga batunuliirwa.
Akulira ebyamwulire ku kitongole kya Higher Education Financing Board Bob Nuwagira agambye nti 32 ku bayizi 47 balimba nti abazadde baafa, abayizi 10 balimba nti balina obulemu.
Kino kitegeeza nti bajiddwa mu ntekateeka ya gavumenti eno, batekeddwa kwesasulira okusoma.


text:
Amawulire
Omukuumi avunanibwa gwa bulagajavu
Ivan Ssenabulya
April 2nd, 2022
Bya Ruth Anderah,
Waliwo omukuumi mu kampuni ya G4s Uganda avunanibwa olwokulagajala ngali ku mulimu ekyavirako ababbi okuyingira ne bba weyali akuuma.
Siraje Lubulwa owe myaka 25 bwalabiseeko mu maaso gomulamuzi owe ddaala erisooka ku kkooti eya City hall Valerian Tuhimbise yegaanye emisango egimusomedwa nasindikibwa ku alimanda.
Oludda oluwaabi lugamba nti Lubulwa ne banne March 11th 2022 e Naguru mu Kampala balemererwa okuyimiriza ababbi abayingira we baali bakuuma ne babba ensimbi za yulo 7000 na kakadde kalamba akensimbi za wano ne bintu byomunyumba mu maka ga Vladimir Kanzimine
Ono wakudda mu kkooti nga April 14th okwongera okuwulira omusango gwe.


text:
OMUMYUKA wa Loodi Meeya wa Kampala Doreen Nyanjura avuddeyo n’ayambalira abantu ab’efunyiridde okubika Omuloodi Wa Kampala Erias Lukwago nti yafudde, nagamba nti bagende mu maaso naye ekirungi akyali mulamu ddala.
“Kituufu Lukwago mulwadde nga abantu abalala bonna, era ali mu kujjanjabwa mu ddwaliro lya Nairobi Hospital e Nairobi, era mu kiseera kino agenze akuba ku matu kyokka abantu abalina emitima emibi bagenda mu maaso n’okumubika, tewali kye tugenda kubakola wabula tubalese bagende mu maaso bakole ogwo” Nyanjura bwe yagambye ku mukutu gwe ogwa Face Book.
Yagambye nti talaba lwaki abantu baagala nnyo abantu abali mu kunyigirizibwa obulwadde okuboogerako obubi n’okubabika kye yagambye nti kibongera kubamalamu maanyi saako n’okubanafuya.
Enkya ya leero waliwo ebifananyi by’omuloodi ebifulumye nga bilaga nti akubye ku matu era nga atambulako wabweru we ddwaliro mwajanjabirwa ekilaze nti oba oli awo yandiba nga agenze atererera ddala.
Lukwago yafuna obuzibu ku lunaku lwe yali mu Ekelezia e Lubaga mu kusabira omugenzi eyali Ssabasumba wa Kampala Cyprian Kizito Lwanga era naagwa ekigwo wansi, abaduukirize be bamuyolayoola okumutwala mu ddwaliro e Nakasero oluvanyuma yatwalibwa e Nairobi okwongera okufuna obujjanjabi.
Do you have a story in your community or an opinion to share with us: Email us at editorial@watchdoguganda.com


text:
Omukulembeze weggwanga Yoweri Tibuhaburwa Kaguta Museveni era ssentebbe wekibiina kya NRM asunsuddwa akakiiko kebyokulonda okuddamu okuvuganya ku ntebbe yobukulembeze bweggwanga lino ekisanja ekyomukaaga, naalabula bagambye nti bateekateeka okutabangula emirembe nga bakolagana nabebweeru nti agenda kubakolako.
Mwaami Museveni asembeddwa akulira abavubuka mu kibiina kya NRM Gadaff Nasuru nabalala era e Kyambogo atuuseeyo ku saawa sattu nekitundu awamu nemukyala we Jannet Kataha Museveni, wakati mu luseregende lwemmotoka nebyokwerinda byonna.
Abamuwerekedde abalala kubaddeko ssaabawandiisi wekibiina kya NRM Justine Kasule Lumumba, ssaabaminisita weggwanga Dr Livingstone Ruhakana Rugunda nabalala okuva mu NRM ne gavument.
Akakiiko kebyokulonda kasoose kwekeneenya ebiwandiiko bya Mwaami Museveni okuli ebyobuyigirize okubyeetegereza oba bituukagana neebyo ebyogerwaako mu mateeka agafuga okulondebwa kwomukulembeze weggwanga.
Ebiwandiiko ebirala ebyetegerezeddwa kubadde neebyo ebiraga nti omuntu ayagala okweesimbawo mulonzi era nga mu alijeesita yeggwanga mwaali, munnansi nebiwandiiko ebirala, era bwaatyo ssentebbe wakakiiko kebyokulonda omulamuzi simon Byabakama Mugenyi naamulangirira nti obukwakulizo bwonna abutuukiriza era naamulangirira nti asunsuddwa.
Omulamuzi Byabakama era aliko entanda gyasibiridde mwaami Yoweri Kaguta Tibuhaburwa Museveni okuli okugoberera obukwakulizo bwonna obwasibwaawo okutangira ekirwadde kya Covid19 mu kutambuza enteekateeka ze ezokunoonya akalulu.
Mwaami Museveni mukwogerako eri eggwanga oluvanyuma lwokusunsulibwa agambye nti yakyaali President weggwanga lino, tewali muntu yenna gwagenda kukkiriza okutabangula emirembe gyagambye nti gyegyaamutwaala mu nsiko, naagamba nti waliwo abakolagana namawanga amalala okutabangula Uganda bano tabagenda kubakkiriza era anaagezaako kajja kumujjutuuka.
Museveni agambye nti gavument ye essira egenda kulisa nnyo kukukuuma bannansi okubatangira okukwaatibwa ekirwadde kya Covid19, naalabula bannayuganda abali mu kusaagira mu kulwadde kino nti bakikomye kubanga bannansi bangi abasoba mu 100 mu Uganda bafudde ekirwadde kino.
Mwaami Museveni ategeezeza eggwanga nti olweggulo lwaleero ku woteeri ya speke resort e Munyonyo wakwanjula manifesto yekibiina eyekisanja ekiggya 2021/2026 bwaatyo naasaba bannansi bamulindirire bamanye ebiri mu manifesto eno.
Wabula yadde akakiiko kebyokulonda nebitongole byebyokwerinda byaaweze abawagizi babesimbyeewo okugenda ku nguudo ezidda e Kyambogo okuwubira ku bantu byaabwe, mwaami Yoweri Tibuhaburwa Museveni bwabadde egenda ssi bwekibadde, abawagizi ba NRM bangi babadde ku makubo nga bamuwubirako, nga nokubiibya babyiibya kugaliba enjole nga nembuutu bwezivuga.


text:
Amawulire
Abakulu bamasomero e Bukedea balagidde abayizi okudda eka lwa mataba
Ivan Ssenabulya
September 21st, 2022
Bya George Emuron,
Abakulira amasomero mugombololaye Kamutur mu disitulikiti ye Bukedea, balagidde abayizi okudda eka oluvanyuma lwa mataba okwanjalira mu bibiina nga nentindo kwebabadde bayita okutuuka ku masomero zasanyiziddwawo amataba.
Amasomero agakosebwa kuliko, Acomai primary school, Tajar primary school, Akakaat primary school ne Aerere primary school.
Stanslaus Olinga, akulira essomero lya Acomai primary school akakasiza nga bwebatayinza kuteeka bulamu bwa bayizi mu matiga nga balina okudda eka.
Ate ye Jane Anyango Ogwang, kalabalaba wa masoomero mu disitulikiti eno,agambye nti ekiragiro kya bakulu ba masomero kibadde kituufu kuba embeera sinnungi.


text:
Bya Elisa Nicholas Ssekitende
Gyebuvuddeko Kkampuni y’aba China eyaweebwa Contract okukola Oluguudo lwa Broadway Oluva Mu Nnyendo Okutuuka e Kijjabwemi ku Lw’e Mbarara, eya Chongqing International Construction Corporation (CICO) yazimba Ekifo Ekyayitibwa BUS STOP ewawummulira Abasaabaze, ku Luguudo Luno okumpi n’oluguudo oludda e Kyotera ng’oyolekera e Kijjabwemi.
Wadde ng’ekifo kino ewawummulirwa Abasaabaze kyateekebwa wano, naye Mmotoka Tezikkirizibwa kutikkirawo Basaabaze, nga bonna balina balina kulinnyira mu Ppaaka emu yokka eri Mukibuga eky’e Masaka wansi ku Naluddugavu Street. Bweyali atongoza ekifo kino, Mmeeya wa Masaka Florence Namayanja eyali n’omubaka wa Gavumenti atuula Mu Kibuga kino Steven Asiimwe, City Clerk wa Godfrey Bemanyisa, n’abakulembeze ba Division ya Kimaanya Kabonera Bonna okuli Mmeeya Steven Lukyamuzi neba Kkansala yategeeza nti Abasaabaze abavudde kulw’e Kyotera n’embarara nga balinda Boda Boda oba engeri endala ey’okweyongerayo ku Ngendo zaabwe, bebawummulirako mu Kifo Kino nga Mmotoka zzikirizibwa okutikkulirawo Abasaabaze, wabula nga Tezikkirizibwa kutikkirawo.
Mu kiseera wetutuukidde mu Kifo kino Abatambuze abagala okuwummulako babadde batuddewo, kyokka ate nga n’emmotoka ezipakira Abasaabaze ku Luguudo lw’e Mbarara okuli ezitwala abagenda e Kinoni, Mbiriizi ne Kyazanga mu Lwengo, ssaako ezo ezitwala ab’e Lyantonde n’okweyongerayo mpaka Mbarara nga zino okusinga za Kika kya Kyakamunye ne zi “Special” zibadde zikola kinawadda!!
Mu ngeri y’emu neku Luguudo lw’e Kyotera, wabaddewo Mmotoka entonotono ezitikka abasaabaze, mu Ngeri Y’okwebbirira. Abagoba ba Taxi Bavaayo Jjuuzi nebegugunga, nga balemesa enteekateeka eyali ereeteddwa abatwala Kimaanya Kabonera, okuteekawo Ppaaka endala Mu Masaka ku Luguudo luno lw’ennyini nga yakubeera mukibangirizi ekiri e Mabega wa BUS STOP Eyo eyakatekebwawo, ng’abavuzi b’ebidduka e Masaka nga bagamba nti Ppaaka ey’okubiri yali yakubalemesa okukola.
Waliwo ne Stage ya BodaBoda okumpi n’ekifo awawummulirwa (BUS STOP), wadde nga nayo Namayanja yagamba terina Kubeerawo ng’abavuzi ba Bodaboda Bonna baakufunirwa ebifo ebitongole webateeka zi Siteegi zaabwe entongole webanakolera.


text:
Omwami wa Kabaka Kaggo Agnes Nakibirege Ssempa awadde aboogezi b’okumikolo amagezi okwongera okunyweza obumu, batambulire wamu olugenda olw’okunyweza n’okukuuma ennono za Buganda naddala mu mikolo egy’okwanjula egikulemberamu obufumbo, omuva maka amatuufu.
Obubaka buno Kaggo abuyisizza mu akulira eby’obuwangwa n’ennono ku lukiiko lw’essaza Kyaddondo,Ali Sserwadda Kibuule aboogezi b’okumikolo banna Kyaddondwa kwebalondedde obukulembeze bwabwe mu Bulenge e Mengo.
Olukiiko olulondeddwa okukulembera aboogezi b’emikolo mu ssaza Kyaddondo, luliko abantu 12 mu bifo eby’enjawulo.
Ssentebe ye Nsubuga Joseph Mabanga, amyukibwa Guyidde Patrick, Omuwandiisi ye Ssaalongo Ssempijja Brian, omumyuka w’omuwandiisi ye Kabwama Sefu, Ow’amawulire ye Ssennyonga Michael Gyagenda, omuwanika ye Mukwaya John n’abalala.
Ssentebe w’olukiiko lw’aboogezi bonna mu Buganda Ismail Kaggya abasabye okukuuma ennyo ennono y’obufumbo nga bagoberera ennambika eyayisibwa bajjajja abataka abakulu b’obusolya, ate n’okwongera okunyweza enkolagana n’obukulembeze bw’amasaza.
Olukiiko olukulu olw’aboogezi lwabaangawo enteekateeka y’okufuna obukulembeze bw’aboogezi mu masaza gonna, okuyambako okukwanaganya emirimu gyabwe mu bitundu ebyo.
Nga 7 September, 2022, banna Kyaggwe baakulonda obukulembeze bwabwe, nga 8 ogwomwenda Bulemeezi balonde ate Bugere nga 14 n’amasaza amalala bwegatyo.
Bisakiddwa: Achilleo Kamulegeya K.


text:
Amawulire
Gavumenti eremereddwa okulungamya ebisale by’essomero
Ivan Ssenabulya
February 25th, 2022
Bya Ivan Ssenabulya
Gavumenti ekyanenyezebwa olwokulemererwa okulungamya ebisale mu masomero, nagaayo gewagira.
Kino abamu bagamba nti kireseewo omuwaatwa mu byenjigiriza bya Uganda, nga kyasigalira eri abalina ssente okufuna obuwereza obuli ku mutindo.
Kino kyekyabagula omubaka omukyala owa disitulikiti ye Tororo Saraha Opendi, okuleeta ekiteeso eri palamenti wiiki ewedde, ekikwata ku bbisale obutapalukanga.
Agamba nti waliwo amasomero agawagirwa gavumenti, waddenga ssi yegadukanya awamu nayenga babasasulire abasomesa nabakozi abalala, wabula era nebapapluuula ebisale.
Akulira ebyomutindo mu ministule yebyenjigiriza nemizannyo Dr Kedrace Turyagenda, agambye nti wewaawo guli gutyo, obuwereza bwa gavumenti tebumala mu mbeera eno.
Agambye nti okusomozebwa kwekuba nti bano tebafuna ssente ezemirimu gyenkulakulana oba capitation grant.


text: Intro:Like Orezi am de Queen Of de areaSheebah Queen of dis area Clyde pro in de areaTNS too in de area.. Yelelelele... × 2 heheheheheheheChorus:Wadde olabye bangi.. Wadde osanze bangi..Nebwooba ngo olina omundi Kankulage nze honey Ndiwanjawulo.. Nkimanyi olabye bangi.. Nkimanyi osanze bangi... Nebwooba ngo olina omundi Kankulage nze dear Ndiwanjawulo. [Verse 1:]Sagala nakumanya yonna gyewayita.. Sagala nakumanya bonna byewalaba.. Kyemanyi abalala wabattaNenkukwata ela Kati sittaWonjagalira baby ngompitta Ngo ogamba kyoyagala tottyaNze akikwattamu Nze akitabulamuNze eyakiddamu Bali bakivaamu. {Bridge}:Nze alina enkizzoNze alina e swaggaNze alina figureNze agaba e mmere ewoomaEeh kyekyo baibeKyekyo baibe hmmmNze alina enkizzoNze alina evvakoNze agaba e mmereEwooma.. Oh kyekyo baibe Kyekyo baibe Chorus:[Verse 2:]Silikulekawo.. nga Bali bwebakulekawoKyoka nga wakola nabbo Oluvanyuma atte bbo nebabulawo.. (aBantu babbi)Ndibeera mwesigwa.. Ela silululunkana.. (obwesigwa) Silitambulira ku ssenteNditambulira ku friendship Byeebyo ebintu byange Omanyi embeera ZangeEkintu tetuki forcinga.. Toncheatinga.. Sikucheatinga.. Eeehh.. {Bridge}:Chorus:[Verse 3:]Let's do it again and again.. Baby you know.. u do it right.. Mpulira bulungi when I hold you so tight.. Okuva lwenakulaba I saw the light.. Dear,.. abewaffe bakulinze.. Gwenagamba gwenanoonya namusaanze.. Bba Ex bo zibasanze... Kuba Kati yegwe bazze Wange nge nge.. Tatta w'abaana bange nge nge.. Best friend Wange nge nge Tuli ku kituufu.. Ttuli ku kituufu kyekyo dear! BridgeRepeat Chorus........ End.....


text:
1. Tujaguze tukube olube, tuyimbe ffenna n’essanyu:
Yezu azze wano ewaffe! Tumutenda ffenna wamu
2. Ebigambo bya Konsekrasio, bimuleese mo Ostia;
Eyafiira ku Kalvario, ali wano ne mu Missa.
3. Yezu wange, Tarbenakulo, yensiisira yo mw’obeera:
Emisana era n’ekiro ng’omaze okwetambira.
4. Mukama wange nga nkwegomba! Vva mu Tarbenakulo yo:
Nje nkufune mu bwa Komunyo ng’onjijira mu kifuba.
5. Yezu wange Ostansorio, Ye ntebe kw’olabikira:
Weyoleka ne mu bimyanso. Ffe nga tuzze okukiika.
6. Ayi Mukama ggwe oli Kitaffe, ggwe mulokozi w’abantu,
Ggwe oli ssanyu ly’emyoyo gyaffe. Ng’ogyidde mu Sacramentu.


text:
Omulamuzi wa Kkooti ya Buganda Road Asuman Muhumuzza alagidde Uganda Police Force okuwa Obed Kamulegeya emotoka ya Rt. Col. Dr. Kizza Besigye nnamba UAK 773F gyebasika Poliisi bweyali emukwata mu Kibuga Kampala emyezi 4 egiyise kuba yawandiisibwa mu mannya ge.
Wabula omuwaabi wa Gavumenti Ivan Kyazze abadde akiwakanya nga agamba nti Munnamateeka Erias Lukwago yalemereddwa okuleeta obujulizi obulaga nti emotoka ya Dr. Kizza Besigye ngalina okubulaga Poliisi nga tenamuwa motoka.
Ono asinzidde ku musirikale wa Poliisi akola kukunoonyereza eyategeezezza nti emotoka yawandiisibwa mu mannya ga Obed Kamulegeya.
Share.


text:
Omuzannyi wa ttiimu y’eggwanga ey’omupiira ogw’ebigere omuwuwutanyi Allan Okello, azeemu okwegatta ku club ya KCCA FC eya Uganda Premier Leagueku bwazike okumalako season ejja, nga avudde mu club ya Paradou eya Algeria.
Allan Okello okugenda mu club ya Paradou yava mu club ya KCCA mu January wa 2020, kyokka omutindo gwe mu club ya Paradou gugaanye okulinnya nga bwekyali kisuubirwa.
Allan Okello agamba nti kino kyava ku club ya Paradou okumukyusa ekifo kyeyalina okuzannya nga kyeyali azannyiramu mu club ya KCCA.
Allan Okello yalondebwako ng’omuzannyi eyasinga okucanga endiba mu 2019 wano mu Uganda.
Kati afuuse omuzannyi 11 eyegasse ku club ya KCCA mu kwetegekera season ejja.
Abazannyi abalala ye Haruna Lukwago, Daniel Isiagi, Mujuzi Musitafa, Shaban Muhamad, Tshisungu Kankonde, Moses Waiswa, Ssenoga Muhammad n’abalala.
Omulundi ogwasooka okuzannyira KCCA nga tanagenda mu Algeria, yaleka azannyidde KCCA emipiira 112 n’ateeberamu goolo 39.
KCCA egenda kuggulawo season ejja nga ettunka ne Wakiso Giants nga 01 October,2022 mu kisaawe e Lugogo.
Bisakiddwa: Issah Kimbugwe


text:
1. Katonda wange omwagalwa, ggwe ssanyu buli wantu.
Buli kye nnoonya okindaga ssetaagenga na kantu.
Onnyambanga ngwa mu kabi, kitange nakuweera ki?
Laba bwe ndaga obwavu.
2. Bwe nfunye Yezu twegasse, olwo nfuuse muganzi.
Ensi n’ebyayo mbidduse, bisuula bangi enganzi.
Ekkubo lyokka eryandagwa, Yezu kwe ndinywerera, era sirimuvaako.
3. Yezu ekkubo eddungamu, anyweza buli bbanga. Ekkula omubalagavu, bajjajja gwe baalanga.
Ankuuma ndi kuteera ki? K’omwoyo ngudduse awabi, enneema ze mba nyweza.
4. Ayi Yezu omuzira kisa, nnaasiima ntya by’oleese. Nkungaanye bamalayika ne mmange olwo tuteese.
Tube wamu nga nkwebaza, nneesambe n’ebitagasa. Nkukwase omwoyo gwange


text:
Ennaku zino ba Minisita bonna bali ku bunkenke nga balindirira ekigenda okuva ew’omukulembeze we ggwanga mu kiseera kino ali ku faamu ye e Kisozi mu Gomba.
Pulezidenti Museveni olunaku lw’okubiri yabiteekamu engatto nayolekera faamu ye e Kisozi, nga kigambibwa nti yagendayo awummulemu engeri gyali nti amaze ebbanga ddene nga atambula okwetoloola eggwanga lyonna.
Museveni yatandika okutambula eggwanga gye buvuddeko era nga yasookera mu mambuka era nakomekkerereza mu maserengeta, eno yali agenda asomesa enjiri eya bonna bagaggawale saako ne nnyingiza mu maka nga emu ku nkola zayagala okutandika okunyikiza mu bannaUganda mu kawefube we ow’okujja abantu mu bwavu gwaliko kati.
Mu kawefube ono era agenze asisinkana abakulembeze ku buli mutendera mu bitundu gyabaddenga agenda era nga eno ba kkansala okuva mu buli gombolola, ba kkansala ba zi Disitulikiti, ba Ssentebe ba magombolola gonna mu ggwanga n’aba NRM, obukiiko bwa NRM ku zi Disitulikiti, ba Ssentebe ba zi Disitulikiti zonna mu Uganda saako n’ababaka ba Palimenti babadde bamusisinkana era ne bamubuulira ebiluma abantu be bakulembera.
Bano babadde tebakoma kukumusisinkana kyokka wabula babadde basanga yabategekedde eby’assava saako n’ekebazza mu nsawo akategerekeka, era nga babadde bavaayo teri atoma yadde ab’oludda luvuganya Gavumenti.
Okusinziira ku bigambo ebibadde bimugambibwa abakulembeze olumu abadde alabika nga simusanyufu na bigenda mu maaso mu bitundu gyabaddenga alambula, anti asanze pulogulaamu za Gavumenti nnyingi tezitambudde nga bwabadde asuubira okusinziira ku bigambo ebibadde bimugambibwa.
Enkola ya bonna bagaggawale gye yateekamu ensimbi empitirivu awamu abadde atuukayo nga tetambudde bulungi era eno abadde olumu akangula ku ddoboozi era n’atabukira be kikwatako.
Wabula bannaNRM gyabadde nga ayitira babadde bawanika ebipande ebimusuuta saako n’okumusaba akomewo yesiimbewo ku bwa Pulezidenti nga teri amuvuganyizza mu kibiina.
Kyokka nga ebyo byonna obitadde ku bbali bannaUganda babadde balinga abeerabira nti mu buli kisanja ekyemyaka 5 ekiweebwa bannaUganda Pulezidenti akyusizaamu ba minisita emirundi 2, nga kino kivudde ku kuba nti kuluno aluddewo okubakyusa, nga eggwanga lyetegekera okulonda okugenda okujja mu 2021 ate nga n’olukungaana ttabamiruka w’ekibiina kya NRM alabika nga asembedde, buli Minisita ennaku zino atuula bufofofo olwebiyinza okuddirira, nti kubanga mu byafaaayo buli Pulezidenti Museveni bwamala okulambula eggwanga nagenda e Kisozi avaayo amaze okukyusa Kabinenti.
Ensonda zigamba nti Pulezidenti Museveni ke yayorekedde e Kisozi ajja kuvaayo nga amaze okulangirira Kabineti empya gyagenda okukola nayo mu bbanga elisigadde nga tanaddamu kunoonya kalulu, era nga kigambibwa nti kuluno bangi baakukyusibwa nabandi okugobwa.
Ssi ba Minisita bokka be bali ku bunkenke wabula ne kiri e Kyadondo ku ggwandisizo ekkulu ely’ekibiina ekiri mu buyinza nayo kika, eno nayo batuuza ya lukugunyu kubanga obukulembeze obuliyo ssawa yonna bukyusibwa okusinziira ku bubonero obuliwo.
Ebifo ebiteberezebwa okukwatibwako mulimu ekya Ssabawandiisi we kibiina, Omuwanika n’omumyukawe saako n’akakiiko ke by’okulonda.
Do you have a story in your community or an opinion to share with us: Email us at editorial@watchdoguganda.com


text:
Amaanyi
- Era munaaweerezanga Mukama
Katonda wammwe, naye aligiwa omukisa emmere yo n'amazzi go; nange ndiggyawo
endwadde wakati wammwe<Okuva Exodus 23:25
- Ddayo ogambe Keezeekiya omulangira w'abantu bange nti Bw'atyo bw'ayogera Mukama Katonda wa Dawudi jjajjaawo nti Mpulidde okusaba kwo, ndabye amaziga go: laba, ndikuwonya: ku Iunaku olw'okusatu kw'olirinnyira mu nnyumba ya Mukama.- 2 Bassekabaka 2 Kings 20:5
- Dawudi ne yeeyongerayongeranga okuba omukulu; kubanga Mukama ow'eggye ng'ali naye.- 1 Ebyomumirembe 1 Chronicles 11:9
- Kabaka anaasanyukiranga amaanyi go, ai Mukama; N'obulokozi bwo ng'anaabujagulizanga nnyo!- Zabbuli Psalms 21:1
- Yakusaba obulamu, n'obumuwa; Era n'ennaku ennyingi ez'emirembe n'emirembe.- Zabbuli Psalms 21:4
- Kubanga omuteekawo okuba omukisa omungi emirembe gyonna: Omusanyusa essanyu mu maaso go.- Zabbuli Psalms 21:6
- Akuuma amagumba ge gonna: Linnaago erimu terimenyeka.- Zabbuli Psalms 34:20
- Ai Katonda, ggwe wanjigirizanga okuva mu buto bwange; Era okutuusa leero naabuuliranga ebikolwa byo eby'ekitalo.Weewaawo, bwe ndiba nkaddiye era nga mmeze envi, ai Katonda, tondekanga; Okutuusa lwe ndibuulira amaanyi go emirembe egijja okubaawo, N'obuyinza bwo buli muntu agenda okujja.- Zabbuli Psalms 71:17, 18
- Taatyenga bigambo bya bubi: Omutima gwe gunywera, nga gwesiga Mukama.- Zabbuli Psalms 112:7
- Batabani baffe bwe baliba ng'emiti egikuze nga bakyali bavubuka; N'abawala baffe ng'amayinja ag'omu nsonda agabajjibwa nga bwe bagabajjira mu lubiri;- Zabbuli Psalms 144:12
- Awo lw'olitambulira mu kkubo lyo mirembe, So n'ekigere kyo tekiryesittala- Engero Proverbs 3:23
- Omwagalwa, nsaba obeerenga bulungi mu bigambo byonna era obeerenga n'obulamu, ng'omwoyo gwo bwe gubeera obulungi.- 3 John 1:2
- Dawudi n'agamba Sulemaani mutabani we nti Ba n'amaanyi ogume omwoyo, okikolenga: totyanga so totekemukanga: kubanga Mukama Katonda, Katonda wange, ali naawe: taakwabulirenga so taakulekenga okutuusa omulimu gwonna ogw'okuweereza okw'omu nnyumba ya Mukama lwe gulituukirira.- 1 Ebyomumirembe 1 Chronicles 28:20
- wamu naye waliwo omukono ogw'omubiri; naye wamu naffe waliwo Mukama Katonda waffe okutuyamba n'okulwana entalo zaffe. Abantu ne banywerera ku bigambo bya Keezeekiya kabaka wa Yuda.- 2 Ebyomumirembe 2 Chronicles 32:8
- Mu kamwa k'abawere n'abayonka wanyweza amaanyi, Olw'abalabe bo, Olyoke osirise omulabe n'oyo awalana eggwanga.- Zabbuli Psalms 8:2
- Kubanga mu kubeerwa kwo nnumba ekibiina; Era mu kuyamba kwa Katonda wange mbuuka ekigo. Katonda, ekkubo lye lyatuukirira: Ekigambo kya Mukama kyakettebwa; Oyo ye ngabo y'abo bonna abamwesiga... Katonda ansibya amaanyi, Era atuukiriza ekkubo lyange.- Zabbuli Psalms 18:29, 30, 32
- Abalala beesiga amagaali, n'abalala beesiga embalaasi: Naye ffe tunaayogeranga erinnya lya Mukama Katonda waffe.- Zabbuli Psalms 20:7
- Nandizirise, singa sakkiriza okulaba obulungi bwa Mukama mu nsi ey'abalamu.Lindirira Mukama: Ddamu amaanyi, ogume omwoyo gwo; Weewaawo, lindirira Mukama.- Zabbuli Psalms 27:13, 14
- Mukama ge maanyi gange era ye ngabo yange; Omutima gwange gwamwesiganga oyo, ne mbeerwa: Omutima gwange kyeguva gusanyuka ennyo; Era naamutenderezanga n'oluyimba lwange.Mukama ge maanyi gaabwe, Era kye kiddukiro eky'obulokozi eri oyo gwe yasiiga amafuta.- Zabbuli Psalms 28:7, 8
- Naye obulokozi obw'abatuukirivu buva eri Mukama: Oyo kye kigo kyabwe mu biro eby'okulabiramu ennaku.- Zabbuli Psalms 37:39
- Omubiri gwange n'omutima gwange bimpwako: Naye Katonda ge maanyi g'omutima gwange n'omugabo gwange emirembe gyonna.- Zabbuli Psalms 73:26
- Alina omukisa omuntu amaanyi ge bwe gaba mu ggwe; Enguudo ezigenda mu Sayuuni nga ziri mu mutima gwe...Bava mu maanyi ne baggukira mu maanyi, Buli muntu mu bo alabika mu maaso ga Katonda mu Sayuuni.- Zabbuli Psalms 84:5, 7
- Emmeeme yange esaanuuse olw'okunyiikaala: Ompe amaanyi ng'ekigambo kyo bwe kiri.- Zabbuli Psalms 119:28
- Kubanga wabanga kigo eri abaavu, ekigo eri atalina kintu ng'alabye ennaku, ekiddukiro eri kibuyaga, ekisiikirize eri olubugumu, okuwuuma kw'ab'entiisa bwe kuba nga kibuyaga akunta ku kisenge.- Isaaya Isaiah 25:4
- Awa amaanyi abazirika; n'oyo atalina buyinza amwongerako amaanyi.- Isaaya Isaiah 40:29
- totya, kubanga nze ndi wamu naawe; tokeŋŋentererwa, kubanga nze Katonda wo: naakuwanga amaanyi; weewaawo, naakuyambanga; weewaawo, naakuwaniriranga n'omukono ogwa ddyo ogw'obutuukirivu bwange.- Isaaya Isaiah 41:10
- Yesu n'abatunuulira n'abagamba nti Mu bantu ekyo tekiyinzika; naye Katonda ayinza byonna.- Matayo Matthew 19:26
- Kale tunaayogera tutya ku ebyo? Katonda bw'abeera ku lwaffe, omulabe waffe ani?- Abaruumi Romans 8:31
- si kubanga fekka tulina obuyinza, okulowooza ekigambo kyonna nga ekiva gye tuli; naye obuyinza bwaffe buva eri Katonda- 2 Abakkolinso 2 Corinthians 3:5
- (kubanga ebyokulwanyisa eby'entalo zaffe si bya mubiri, naye bya maanyi eri Katonda olw'okumenya ebigo);- 2 Abakkolinso 2 Corinthians 10:4
- N'aŋŋamba nti Ekisa kyange kikumala: kubanga amaanyi gange gatuukiririra mu bunafu. Kyennaavanga nneenyumiriza n'essanyu eringi olw'eby'obunafu bwange, amaanyi ga Kristo galyoke gasiisire ku nze.Kyenva nsanyukira eby'obunafu, okugirirwanga eky'ejo, okwetaaganga, okuyigganyizibwanga, okutegananga, okulangibwanga Kristo: kubanga bwe mba omunafu, lwe mba ow'amaanyi.- 2 Abakkolinso 2 Corinthians 12:9, 10
- abawe mmwe, ng'obugagga bw'ekitiibwa kye bwe buli, okunywezebwa n'amaanyi mu Mwoyo gwe mu muntu ow'omunda:- Abaefeeso Ephesians 3:16
- Eky'enkomerero, mubenga n'amaanyi mu Mukama waffe ne mu buyinza obw'amaanyi ge.- Abaefeeso Ephesians 6:10
- Nnyinzizza byonna mu oyo ampa amaanyi.- Abafiripi Philippians 4:13
- Mmwe muli ba Katonda, abaana abato, era mwabawangula: kubanga ali mu mmwe asinga obukulu ali mu nsi.- 1 Yokaana 1John 4:4
- Mukama Katonda ow'eggye kyava ayogera nti Kubanga mwogera ekigambo ekyo, laba, ndifuula ebigambo byange mu kamwa ko okuba omuliro n'abantu bano okuba enku, era gulibookya.- Yeremiya Jeremiah 5:14
- Nange ndibassaamu amaanyi mu Mukama; nabo balitambulatambula mu linnya lye, bw'ayogera Mukama.- Zechariah 10:12
- Kubanga si mmwe mwogera, wabula Omwoyo gwa Kitammwe ye ayogerera mu mmwe.- Matayo Matthew 10:20
- Naye muliweebwa amaanyi, Omwoyo Omutukuvu bw'alimala okujja ku mmwe, nammwe munaabanga bajulirwa bange mu Yerusaalemi ne mu Buyudaaya bwonna ne mu Samaliya, n'okutuusa ku nkomerero y'ensi.- Ebikolwa Acts 1:8
- Awo bwe baalaba obugumu bwa Peetero ne Yokaana, ne babategeera okuba abantu abatamanyi kusoma era abataayigirizibwa nnyo, ne beewuunya, ne babeetegereza nga baali wamu ne Yesu.- Ebikolwa Acts 4:13
- Kubanga ekigambo eky'omusaalaba bwe busirusiru eri abo ababula; naye eri ffe abalokolebwa ge maanyi ga Katonda.- 1 Abakkolinso 1 Corinthians 1:18
- N'ekigambo kyange n'okubuulira kwange tebyabanga mu bigambo eby'amagezi ebisendasenda, wabula mu kutegeeza kw'Omwoyo n'amaanyi:okukkiriza kwammwe kulemenga okubeera mu magezi g'abantu, wabula mu maanyi ga Katonda.- 1 Abakkolinso 1 Corinthians 2:4, 5


text:
Amawulire
Ssabalabirizi Kaziimba ali ku bugenyi e Mbale
Ivan Ssenabulya
April 2nd, 2022
Bya Benjamin Jumbe,
Ssabalabirizi wé kanisa ya Uganda, Dr Stephen Kaziimba muttaka ssaza lya North Mbale Diocese ku bugenyi obwennaku 2 ku mirimu gye egyekitume.
Ono ayanirizibwa omulabirizi we Sironko Rt Rev Samuel Gidudu na bakristaayo abalala.
Ssabalabirizi Kaziimba wakweyambisa olugendo luno okusisinkana abakulira amasomero agali kumusingi gwe kanisa agali mu ssaza lino ku kanisa ya St Luke Church of Uganda mu kibuga kye Sironko.
Essaza lya North Mbale lirina amasomero ga pulayimale 89 naga siniya 12 sagali kumusingi gwe kanisa.


text:
4278 Views
Intro Yeah A New School King Sima Basajja twatondebwa ffe kusima A Karma Ivien Jemo T.O.N Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Verse 1 Kati kuzina Atazina nkusaba fuluma Ebyaffe temuli kukutama Bya anayinama, anayinuka Eeeh Vva mu katebe gwe yimuka Shaku shaku, whine, bend then katika Afaananana bulungi ono malayika Style ya kimerika naye mufirika Shaa, kati tusima Era tunyumirwa tetutoma N'obukumba twambala ate tunyuma Olwo abateesi ne kibaluma Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Verse 2 Mpulira guli munda Omuziki gukoona, tuli mu kiggunda Guwooma gukirako amatugunda Mpozzi y'ono abayimbi bonna gwe batenda? Baby gw'ofunye alina ku bisima Omwana mugimu asaanira ewaka Musime, afuuke ow'ekika, eeh Paka omugongo lwe gukutuka Laba ki baby (kisime) Kyesaze obupoozi ky'amalayo (kisime) Kinyirila kiwunya n'obuwoowo (kisime) Kankisaleko tuveewo (fire) Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati kuzina Atazina nkusaba fuluma Ebyaffe temuli kukutama Bya anayinama, anayinuka Shaa, kati tusima Era tunyumirwa tetutoma N’obukumba twambala ate tunyuma Olwo abateesi ne kibaluma Le…Le Le Go Big Tune Kati sima Sima Kati sima
Advertisement
Sugar | Rebo Chapo
97 Views
Lindako | Maurice Kirya
349 Views
Sinza | Eddy Kenzo
1342 Views
Am Badder featuring Jowy Landa | Grenade Official
1212 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3800 Views
Under Wraps | Mugabi Kenneth
703 Views
Advertisement


text:
2 Bassekabaka
Essuula 18
Awo olwatuuka mu mwaka ogw'okusatu ogwa Koseya mutabani wa Era kabaka wa Isiraeri Keezeekiya mutabani wa Akazi kabaka wa Yuda n'atanula okufuga.
2 Yali yaakamaze emyaka amakumi abiri mu etaano bwe yatanula okufuga; n'afugira emyaka amakumi abiri mu mwenda mu Yerusaalemi: ne nnyina erinnya lye yali Abi muwala wa Zekkaliya.
3 N'akola ebyali mu maaso ga Mukama ebirungi nga byonna bwe byali kitaawe Dawudi bye yakolanga.
4 Yaggyawo ebifo ebigulumivu n'amenya empagi n'atemera ddala Baasera: n'amenyamenya omusota ogw'ekikomo Musa gwe yakola; kubanga okutuusa mu biro ebyo abaana ba Isiraeri nga bagwoterereza obubaane; n'aguyita nti Kikomo bukomo.
5 Yeesiga Mukama Katonda wa Isiraeri; awo oluvannyuma lwe ne wataba amufaanana mu bakabaka bonna aba Yuda so si mu abo abaamusooka.
6 Kubanga yeegatta ne Mukama, teyaleka kumugoberera naye n'akwata ebiragiro bye Mukama bye yalagira Musa.
7 Awo Mukama n'abanga naye; buli gye yafulumanga yonna n'alabanga omukisa: n'ajeemera kabaka w'e Bwasuli n'atamuweereza.
8 N'akuba Abafirisuuti okubatuusa e Gaza n'ensalo zaakyo, ekigo eky'omukuumi era n'ekibuga ekiriko enkomera.
9 Awo olwatuuka mu mwaka ogw'okuna ogwa kabaka Keezeekiya, gwe mwaka ogw'omusanvu ogwa Koseya mutabani wa Era kabaka wa Isiraeri Salumaneseri kabaka w'e Bwasuli n'atabaala Samaliya n'kizingiza.
10 Awo emyaka esatu bwe gyayitawo ne bakimenya: mu mwaka ogw'omukaaga ogwa Keezekiya, gwe mwaka ogw'omwenda ogwa Koseya kabaka wa Isiraeri, Samaliya ne kimenyebwa.
11 Awo kabaka w'e Bwasuli n'atwalira ddala Isiraeri e Bwasuli, n'abateeka mu Kala ne mu Kaboli ku mugga ogw'e Gozani, ne mu bibuga eby'Abameedi:
12 kubanga tebaagondera ddoboozi lya Mukama Katonda waabwe, naye ne basobya endagaano ye, byonna Musa omuddu wa Mukama bye yalagira, ne batakkiriza kubiwulira newakubadde okubikola.
13 Awo mu mwaka ogw'ekkumi n'ena ogwa kabaka Keezeekiya Sennakeribu kabaka w'e Bwasuli n'atabaala ebibuga byonna ebiriko enkomera ebya Yuda, n'abimenya.
14 Awo Keezeekiya kabaka wa Yuda n'atumira kabaka w'e Bwasuli e Lakisi ng'ayogera nti Nnyonoonye; ddayo onveeko: by'ononsalira nnaabikkiriza. Kabaka w'e Bwasuli n'asalira Keezeekiya kabaka wa Yuda effeeza talanta ebikumi bisatu n'ezaabu talanta amakumi asatu.
15 Era Keezeekiya n'amuwa effeeza yonna eyalabika mu nnyumba ya Mukama ne mu by'obugagga eby'omu nnyumba ya kabaka.
16 Mu biro ebyo Keezeekiya n'asala ezaabu ku nzigi za yeekaalu ya Mukama ne kumpagi Keezeekiya kabaka wa Yuda ze yali abisseeko, n'agiwa kabaka w'e Bwasuli.
17 Awo kabaka w'e Bwasuli n'atuma Talutani ne Labusalisi ne Labusake ng'ayima e Lakisi eri kabaka Keezeekiya, nga balina eggye lingi, e Yerusaalemi. Ne batabaala ne bajja e Yerusaalemi. Awo nga batabadde ne bajja ne bayimirira awali olusalosalo olw'ekidiba ekyengulu ekiri mu luguudo olw'ennimiro y'omwozi w'engoye.
18 Awo bwe baayita kabaka, ne wafuluma eri bo Eriyakimu mutabani wa Kirukiya eyali saabakaaki ne Sebuna omuwandiisi ne Yowa mutabani wa Asafu omujjukiza.
19 Awo Labusake n'abagamba nti Mugambe nno Keezeekiya nti Bw'atyo bw'ayogera kabaka omukulu kabaka w'e Bwasuli nti Bwesige ki buno bwe weesiga?
20 Oyogera, naye bigambo bya mu kamwa bumwa, nti Waliwo amagezi n'amaanyi ag'okulwana: Ani nno gwe weesiga n'okujeema n'onjeemera?
21 Laba nno weesiga omuggo ogw'olumuli luno olwatifu, ye Misiri; omuntu bw'aneesigama okwo, lunaayingira mu mukono gwe ne lugufumita: bw'atyo Falaawo kabaka w'e Misiri bw'ali eri abo bonna abamwesiga.
22 Naye bwe munaŋŋamba nti Twesiga Mukama Katonda waffe: si ye wuuyo Keezeekiya gw'aggidewo ebifo bye ebigulumivu n'ebyoto bye, n'agamba Yuda ne Yerusaalemi nti Munaasinzizanga mu maaso g'ekyoto kino mu Yerusaalemi?
23 Kale nno, nkwegayiridde, muwe emisingo mukama wange kabaka w'e Bwasuli, nange naakuwa embalaasi enkumi bbiri, ggwe ku bubwo bw'onooyinza okuziteekako abazeebagala.
24 Kale onooyinza otya okukyusa amaaso g'omwami omu ku abo abasinga obuto ku baddu ba mukama wange, ne weesiga Misiri olw'amagaali n'abeebagala embalaasi.
25 Nze ntabadde ekifo kino kaakano awatali Mukama okukizikiriza? Mukama ye yaŋŋamba nti Tabaala ensi eno ogizikirize.
26 Awo Eriyakimu mutabani wa Kirukiya ne Sebuna ne Yowa ne bagamba Labusake nti Nkwegayiridde, yogera n'abaddu bo mu lulimi Olusuuli; kubanga tulutegeera: so toyogera naffe mu lulimi olw'Abayudaaya mu matu g'abantu abali ku bbugwe.
27 Naye Labusake n'abagamba nti Mukama wange yantumira mukama wo naawe okwogera ebigambo bino? tantumidde basajja abatuula ku bbugwe, okulya amazi gaabwe bo n'okunywera enkali yaabwe bo wamu nammwe?
28 Awo Labusake n'ayimirira n'ayogerera waggulu n'eddoboozi ddene mu lulimi olw'Abayudaaya n'ayogera nti Muwulire ekigambo kya kabaka omukulu kabaka w'e Bwasuli.
29 Bw'atyo bw'ayogera kabaka nti Keezeekiya tabalimbanga, kubanga taliyinza kubalokola mu mukono gwe:
30 so Keezeekiya tabeesizanga Mukama ng'ayogera nti Mukama talirema kutulokola, n'ekibuga kino tekirigabulwa mu mukono gwa kabaka w'e Bwasuli.
31 Temuwulirizanga Keezeekiya: kubanga bw'atyo bw'ayogera kabaka w'e Bwasuli nti Mutabagane nange mufulume gye ndi; ne mulya buli muntu ku muzabbibu gwe na buli muntu ku mutiini gwe, ne munywa buli muntu amazzi ag'omu kidiba kye ye;
32 okutuusa lwe ndijja ne mbatwalira ddala mu nsi efaanana ensi yammwe, ensi ey'eŋŋaano n'omwenge, ensi ey'emigaati n'ensuku ez'emizabbibu, ensi ey'amafuta aga zeyituuni n'omubisi gw'enjuki, mube balamu muleme okufa: so temuwulirizanga Keezeekiya bw'alibasendasenda ng'ayogera nti Mukama alitulokola.
33 Waliwo katonda yenna ku bakatonda b'amawanga eyali alokodde ensi ye mu mukono gwa kabaka w’e Bwasuli?
34 Bali ludda wa bakatonda b’e Kamasi n'ab'e Alupadi? bali ludda wa bakatonda b’e Sefavayimu, ab'e Kena, n'ab'e Yiva? Baalokola Samaliya mu mukono gwange?
35 Baani ku bakatonda bonna ab'ensi abaalokola ensi yaabwe mu mukono gwange, Mukama alokole Yerusaalemi mu mukono gwange?
36 Naye abantu ne basirika ne batamuddamu kigambo: kubanga ekiragiro kya kabaka kyali bwe kityo nti Temumuddamu.
37 Awo Eriyakimu mutabani wa Kirukiya eyali saabakaaki ne Sebuna omuwandiisi ne Yowa mutabani wa Asafu omujjukiza ne bajja eri Keezeekiya nga bayuzizza ebyambalo byabwe, ne bamubuulira ebigambo bya Labusake.


text:
Amawulire
Poliisi ekutte agambibwa okutta bbaawe
Ivan Ssenabulya
September 10th, 2019
Bya Ivan Ssenabulya
Poliisi mu district ye Lamwo enonyereza ku butemu obwakoleddwa ku musajja Muge Alfred, nga kigambibwa nti mukyala we yeyamusse.
Omugenzi owemyaka 81 abadde mutuuze ku kyalo Agula-Loboyoko “A” mu gombolola ye Agoro mu district ye Lamwo.
Omwogezi wa poliisi mu bitundu bya Aswa Jimmy Patrick Okema agambye nti bano bafunyemu obutakanya, omukazi Lucia Lacaa owemyaka 70 kigambibwa nti namutta.
Kati poliisi ekutte omukazi ayambeko mu kunonyereza.


text:
Amawulire
Abadde ava okulya ewa amaama we, bamutemudde
Ivan Ssenabulya
February 13th, 2022
Bya Barbra Nalweyiso
Poliisi e Mityana etandise okunonyereza ku butemu obwakoleddwa ku musajja owemyaka 25, Muwonge William bwebafumise ebiso ebyamausse.
Omugenzi abadde mutembeeyi wangatto, omutuuze nga mutuuze ku kyalo Kansuleti “A” mu divizoni ye Busimbi e Mityana.
Okusinziira ku mwogezi wa poliisi mu Wamala Rachel Kawala omugenzi yabadde ava wa nnyina, Bukirwa Florence okulya ekyeggulo ngaddayo gyasula.
Agambye nti poliisi yayitiddwa nebakunganya obujulizi bwebetaaga, okuva mu kifo awabadde obutemu buno, omulambo negutwalibwa mu gwanika okwongera okwekebejebwa.
Agambye nti okunonyereza kukyagenda mu maaso.


text:
Abantu 43 bakaawonawo b’ekirwadde ki Ebola basiibuddwa okuva mu ddwaliro nebadda mu b’enganda zabwe.
Abantu 30 ku bano babadde bava mu district ye Mubende, songa 13 bava Kassanda.
Abasinga obungi babadde baami nga bakola ebitundu 80%.
Minister w’ebyobulamu Jane Ruth Acheng mu kwoogerako eri abasawo abajjanjaba Ebola e Mubende, agambye nti okutandika n’Olunaku lw’enkya, ekifo ekyokusatu awagenda omujjanjabirwa abalina Ebola kigenda kutandika okukola kiri ku kibangirizi kya ministry y’ebyenguudo n’emirimu.
Mu kifo kino wasuubirwa okujanjabirwayo abalwadde ba ebola 42.
Omubaka wa America mu Uganda Natalie Brown wamu n’akulira UNICEF mu Uganda Dr. Munir Muhammad Salfiedin, bawadde obweyamo okukwasizaako government ya Uganda mu kulwanyisa Ebola.
Kyokka basabye abakulembeze be Kassanda ne Mubende okukomya okufuula ekirwadde kya Ebola akadaala k’eby’obufuzi.
Bisakiddwa: Kato Denis


text:
Indaaro yo'kuhindula Ibibiriya mu ndeto ye'kifuliiru ikatangira mu mwaka gwe'1981.Yugwo mukolwa, imitono yo'kugutangira ikashyoka mu'mungere RUHIGITA NDAGORA, nga mwimangizi wi'shengero lye'8ème CEPEZa ku zeene 8ème CEPAC.
.
Mu shungi zo'yo mungere zo'kulooza kwo ngiisi ndeto íri mu detwa mu milala íri uluhande lwe'sheere ye'Kongo ilonge ibibiriya mu ndeto yabo halinde abandu balonge ukukula ku byo'mutima, banashobole ukukizi kolera Rurema nga kwo bibakwiriiri. Uyo mukozi akagira indagaano na Wycliffe. Kwokwo, umugingi Roger VanOtterloo analungikwa nga muhinga wo'kutangira imikolwa yo'kuhindula ibibiriya mu Bafuliiru. Yugwo mukolwa, mu kugukola, abandu bakatee yiga ubulyo bwo'kuyandika mwe'ndeto, baabuli tangira ukuhindula ikihango kihyahya.
Mu mwaka gwe'2000, hakahuluka ibitaabo 10 000 bye'Kihango kihyahya. Ukulonga yikyo kitaabo kukatabaala Abafuliiru bweneene, halinde:
1) Indeto yitu, kwo yali kola bu hera, ikashubi sikama. Ku mugani, ikyanya umuhanuuzi Roger akagira mbu aloleekeze bwija mu bandu, anabona kwo mu bafuliiru 100, makumi galimwenda na bataanu ábatuuziri mu kaaya ke'Buviira kiri no'rundi twaya twe'butambi, ikifuliiru kiri mu detwa bweneene.
2) Mu mashengero giitu mingi, ne'ngingwe ga mu twaya twe'butambi, abasholezi baago bakola mu koleesa ikifuliiru mu kuyigiriza, kiri na'bimbi bakola mu yimba inyimbo mu kifuliiru. Ku yukwo, Igambo lya Rurema, abandu bakola mu liyuvwa ingingwe ukuhima ubwa mbere, ne'ngesho za'bandu keera zikahinduka, kiri no'bulyo bwo kuyitoneesa. Ku mugani, mwi'zibo lya mu mwaka gwe'1996-1998 mu teretware mukavyuka imbamba hakati ke'milala, haliko buno, iyo milala keera ikashubi nywana, banakola mu yuvwanwa. Kyo kitumiri twangadeta kwi'gambo lya Rurema mu ndeto ye'kifuliiru likatabaala ukuhindula abandu ku biloziri byo'mutima, na ku bye'ngesho. Rurema akizi huuzibwa!
Indaaro yo'kuhindula ibibiriya mu kifuliiru iri mu kaaya ke'Kagando/Kiliba, Teretware ye'Buviira, Poroveesi ye'Kivu kye'kisaka, mu kihugo kye'Kongo. Iyo ndeto ye'kifuliiru iri nguma mu ndeto za'Babantu, no'muharuuro gwa'Bafuliiru bangahika ingingwe ya'bandu 450 000, banatuuziri ndwaro yo'mwami wabo muguma. Ubwami bwa'Bafuliiru butabisiri handu hahamu mu teritware ye'buviira (1421km2).
Mu ndaaro yo'kuhindula Ibibiriya mu kifuliiru, imikolwa itengesirwi mwo kwokuno:
· Indeeko íiri mu rongoora
Iyo ndeeko iri mu detwa « Nddeko ye'biloziri indeto », inahiiti umwimangizi waayo, ne'kirindirizi kyage, na nakibiika, no'mwandisi, na'bahanuuzi. Kwo bali booshi, bali bimangizi ba'mashengero ágali mwa'Bafuliiru.
· Indaaro yo'kuhindula ibibiriya
Indaaro yo'kuhindula ibibiriya nayo kwakundi itengesirwi mwe'mikolwa ishatu, ngo'mukolwa gwo'kuhindula Ibibiriya, no'mukolwa gwo'kusomeesa ábakoli bwini, no'mukolwa gwo'kulumbiisa amaandiko meeru. Iyo iri no'mwimangizi waayo, anali no'buhinga mu yugwo mukolwa, nga kwo akabuyigirizibwa no'muligaano úguli mu detwa SIL-ECG.
Umukolwa gwo'kuhindula ibibiriya
Ábali mu gukola:
Umukolwa gwo'kusomeesa ábakoli bwini
Umukolwa gwo'kulumbiisa Amandiko Meeru
Amiiga go'kushaashula abasholezi ba'mashengero gakwaniini. Hali ne'bitaabo bya kwingi-kwingi ibiyandisirwi, kandi iri kuhindulwa, nge'kitaabo kya'migiriza higulu lyo'bulwazi bwe'SIDA, na higulu lyo'bwikumbe, na higulu lyo'burambe bwo'mukirisito úyitaaziri. Hali ne'bindi íbikiri mu hindulwa, nge'kitaabo íkidesiri higulu lyo'kulunga umundu ku kyanya umutima gukomeresiri, na higulu lyo'kuba mukazi, ne'kitaabo ikidesiri ubwami bwawe buyije.
Ifirime higulu lyo'burambe bwa Yesu keera ikahindulwa mu kifuliiru, abaandu banakoli gihiiti, kiri ne'nyimbo zo'bukize nguma keera zikahindulwa mu Kifuliiru, ne'gindi myazi ukulyoka mu Bibiriya igweti igabiikwa mwa'mazu mu kinabwenge, ukulengera ubuhinga bwa photostory na Audacity. Ikiso kya'bahinduzi, bali mu gendi tanga imyazi miija mu mashengero, iri banayerekeza abandu higulu lyo'kushiga mu kukoleesa Ibibiriya ye'kifuliiru, nge'kihango kihyahya kandi iri bindi bitaabo keera íbyahindulwa.
Ukuyuta kwe'Bibiriya kutadesiri kwe'mikolwa igaaba yayuta, si yo ndendeko yayo. Mukuba, ikyanya Ibibiriya igaaba keera yaluzibwa, yo igaabo kikolanwa kihamu, kinatutabaale ukugendereza ibindi, ngo'kuyandika imyazi ya kwingi-kwingi ye'Bibiriya, no'kutabaala abangere ba'mashengero bamenye ukukoleesa iyo Bibiriya, no'kuyerekeza abandu, na'bakirisito bamenye ukugikoleesa halinde igambo libahindule ku byo'mutima, banatabaalwe na mu kugenduukirwa mu bindu byabo, na mu kuyigenderera mu kati ko'bwitonde, no'kuyabuula amazu mu kusoma igambo mu Bibiriya ku njira yo'buguma úbuli mu detwa mu kifaransa « la foi vient en écoutant », no'kuyiga inyimbo ze'kifuliiru.
Ukuhindula Ibibiriya mu kifuliiru, guli mukolwa gwo Shetaani ali mu lwisa beneene, ne'ngingwe mu kuheza. Ku yukwo, indaaro ye'kifliiru nayo, ndaabwo bulyo yangayiyeka na yiryo izibo lyage, ku mugani, hali amagoorwa go'kubula ibindu byo'kugendereza mikolwa miguma, kiri na'kalaga ku bye'mbemboo ya'bakozi ndaako, qAmashengero gatashobwiri ukushiga imikolwa ngiisi kyanya, kandi iri kutanga ibindu byo'kugula byo'kukoleesa. Ku ndondeko, idaaro yo'kuhindula amandiko meeru mu kifuliiru yâli hiiti abakozi 16, kukulikirana ne'mikolwa yoshi íri mwo, ngo'mukolwa gwo'kuhindula Ibibiriya, na gwo'kusomeesa abakoli bwini, na gwo'kulumbiisa Amandiko Meeru. haliko, higulu lyo'kubula ibindu zeene bakozi bingi keera bakabwatala, hali na muguma keera akafwa. Ku zeene, hakoli sigiiri abandu 4, na mu kati kaabo hali umulaliizi muguma, na'bahinduzi babiri, no'mwimangizi muguma. Kundu kwokwo, yabo nabo, ndaabwo butabaazi baki hiiti. Iyo iri naaho njira yo Shetaani agweti agalwisa mwe'mikolwa ya Rurema.
Ukulonga ifwaranga zo'kuluza mwe'Bibiriya lyo likolaga igambo likayu bweneene mu Bafuliiru, kukulikirana na ngiisi kwe'kihugo kiri mwa'kamburugu, na'bandu ndaabwo bushobozi bahiiti. Ngiisi Mufuliiru ahuunirwi ukugira ulwage lushangi, kundu kwokwo, bingi bagweti bagaramba mu bukeni, ndaayo njira yo'kulonga mwe'fwaranga, banali mu bukeni bweneene halinde batashobwiri kiri ukusomeesa abaana.
Ku kyanya Ibibiriya igaaba keera yahuluka, igindi mikolwa íshungisirwi igaaba na'magoorwa go'kubula ibindu byo'kugigendereza, buba butabaazi ukulyoka imbuga, kandi bindu bye'mwitu.
Kundu kwokwo, umukolwa gwa Rurema gugenderiiri. Ubwemeere no'kuyitanga kwa'bakozi biri mu shambaaza bweneene na buno tulangaliiri kwo hali bo Rurema agahuma kwo gira batabaale iyo mikolwa yage.
Copyright © 2022, Vyuka, uyitoneese!


text:
Ministry y’eby’enjigiriza eragidde obukiiko bwa district ezenjawulo obwateekebwawo okulwanyisa ekirwadde kya Covid 19, okuwaayo alipoota zonna ezikwata ku ngeri amasomero agalina abayizi abali mu myaka egyakamalirizo gyegetegeseemu, obutasukka leero kisobozese okugateekerateekera obulungi.
Amasomero gasuubirwa okuddamu okuggulwawo olwokuna lwa sabiiti eno, oluvannyuma lwomukulembeze weggwanga okulagira amasomero naamatendekero okuddamu okukola emirimu nobutafiiriza bayizi mu myaka egyakamalirizo.
Kyokka newankubadde nga omukulembeze yakiriza amasomero okuggulawo, obuvunanyizibwa bwasigala eri ministry yeebyenjigiriza okusalawo, amasomero agatuukirizza ebisanyizo byókwerinda ekirwadde ki COVID 19.
Kati abakulu mu ministry yeebyenjigiriza bagamba nti abakulembeze ba district ezenjawulo nabalondoola eby’enjigiriza mu district ezo, bebakyalemeseza enteekateeka zonna okutambula obulungi nokuteekerateekera amasomero ago.
Dr Kedrace Turyagenda, akulira ebyokulondoola omutindo gwamasomero mu ministry yeebyenjigiriza era amyuka ssentebe waakakiiko akalwanyisa okusaasaana kwekirwadde kya Covid 19 mu ministry eno, agambye nti enteekateeka ya gavumenti okulangirira nokukakasa abo abatuukirizza ebisaanyizo, esuubirwa olunaku olwenkya ssinga alipoota ziba zuvuddeyo zonna olwaleero mu district ezitali zimu.
Kunsonga yaabaana okugabirwa Mask ebbiri gavumenti zeyeeyama okubagulira, Dr Turyagyenda, agambye nti abayizi bakugenda ku masomero ne mask zaabwe bazadde baabwe zebaabagulira, songa eza gavumenti buli muyizi wakuzisanga ku masomero.
Wabula Dr Turyagyenda bwabuziddwa ku bwetegefu bwokugabira abaana mask zino agambye nti ministry yeebyenjigiriza yamaze okuteekayo okusaba mu ministry yeebyobulamu kwa mask obukadde 2 neemitwalo 40 era balina esuubi nti zakubaweebwa zigabirwe abaana akakadde kamu nemitwalo 20 abasuubirwa okuda ku masomero.


text:
Omulabirizi w’obulabirizi bw’e Mityana eyawummula, Bishop Kopuliano Dunstan Bukenya asabye abazadde okuwagira amasomero agali mu bitundu byabwe nga bagawa abaana, nti kye kimu ku biyamba okubikulakulanya.
Bishop Bukenya abadde akulembeddemu okusaba kw’okujaguza emyaka 30 egy’essomero lya Good Times Infant School e Kawaala mu ggombolola y’e Lubaga mu Kampala, gyeryakamala nga liweereza eggwanga.
Essomero lino lyatandikibwawo omumyuka ow’okubiri owa Kaggo, Owek. Ronald Mpagi.
Mu kusaba kwekumu Omulabirizi Bukenya atadde emikono ku bayizi 41, okubakakasa mu Kkanisa entukuvu era ebuna wonna.
Era asabidde abayizi b’essomero lino ab’ekibiina eky’omusanvu 217, abateekateeka okukola ebibuuzo byabwe eby’akamalirizoo eby’omwaka guno 2022.
Owekitiibwa Ronald Mpagi, omutandisi w’essomero lino yeebazizza abazadde ababataddemu obwesige mu bbanga ery’emyaka asatu gyebamaze mu nsiike, nga babawa abaana n’asuubiza okwongera okubatuusaako obuweereza bw’ebyenjigiriza obusaanidde.
Owek. Mpagi asabye government eyongere okunyweza ebyokwerinda by’amasomero, okugakuuma abantu ab’emyoyo emibi abagateekera omuliro nemufiiramu abayizi n’ebintu byabwe.
Okusinziira ku kitongole ekiteekateeka ebibuuzo mu ggwanga ekya Uganda National Examinations Board, abayizi ba P.7 bakukola ebibuuzo byabwe ebya PLE okuva nga 7 November lwebanaategekebwa, olwo nga 8 November bakole essomo lya Mathematics ne SST, ate nga 9 November bakole science ne English.#


text:
Amawulire
Abavubuka bafiridde mu kirombe
Ivan Ssenabulya
September 2nd, 2019
Bya Magembe Sabiiti
Abavubuka 2 bafiridde mu birombe bya zaabu e Lujinji mu gombolola ye Kitumbi mu district ye Kassanda, oluvanyuma lwe ttaka okubabutikira nga bali wansi mu kinya kya fuuti 80.
Abafudde kuliko Byamukama John ow’emyaka 22 ng’ono abadde mutuuze ku kyalo Kyalulolera ne Muyingo Nassani ow’emyaka 24 omutuuze ku kyalo Lujinji D .
Ssentebe we kyalo kino awali empuku eno, Mukuye Danniel nabeganda z’abagenzi batubulidde nti, poliisi n’abatuuze bagezezaako naye, bakyalemereddwa okujayo emirambo gino.
Omwogezi wa poliisi mu Wamala Nobert Ochom akakasizza okufa kwa bavubuka bano, wabula nagamba nti poliisi ekola ekisoboka kyona okuzikulayo emirambo yabwe.


text:
Amawulire
Japan etadde sente mu pulogulamu yókuyamba abavubuka nábakyala
Ivan Ssenabulya
November 12th, 2022
Bya Mike Sebalu,
Ekitongole kya Child fund Uganda kifunye obukadde bwa shs 560 okuva mu Coca-cola Foundation okussa mu nkola pulojekiti women and Youth Economic Empowerment egendereddwamu okutumbula abakyala n’abavubuka abalina obukugu obusaanira.
Enteekateeka eno esuubirwa okutumbula embeera z’ebyenfuna n’obulamu bw’amaka gaabwe n’ebitundu byabwe songa ate era essira eritadde ku bawala abatali mu masomero olwembeera yobwavu eri mu maka gyebava.
Bwabadde ayogerako eri bannamawulire dayirekita wa Child Fund mu Uganda Moses Otai asanyukidde obuwagizi buno obutuuse mu budde okuva mu mikwano gyabwe era nategeeza nti bwakweyambisibwa bulungi okukyusa embeera ya bavubuka ana bakyala mu ggwanga abali obubi


text:
Mayanja Ibrahim Kasolo aka Big Eye StarBoss avuddeyo;’Nkiddamu, obukadde 400 ssi ssente nnyingi ku nze singa mbadde nkyakola omulimu ggwange. Abo bokka abali basasudde ebitundutundu bebasobola okukitegeera. (Kamu kamu gwemuganda).
Tozimba mutima olw’okuba owulidde obukadde 400 nezikutiisa notandika okwogera ebyekisiru. Abantu balina ebintu ebya ssente ezisinga nezo. Kuba nabwongo butono kyokka.”
Obukadde 400 butono ku nze – Big Eye
Mayanja Ibrahim Kasolo aka Big Eye StarBoss avuddeyo;’Nkiddamu, obukadde 400 ssi ssente nnyingi ku nze singa mbadde nkyakola omulimu ggwange. Abo bokka abali basasudde ebitundutundu bebasobola okukitegeera. (Kamu kamu gwemuganda).


text:
Omusomesa wa Makerere University asimbiddwa mu kkooti ya Buganda Road mu Kampala, agguddwako 2 egy’okukuba n’alumya abayizi 2 abawala b’asomesa.
Kigambibwa nti Omusomesa Bernard Wandera ow’emyaka 57 yalabikira mu katambi akaasaasaanira emikutu migatta bantu nga 17th omwezi guno ogwa November,2022, nga kamulaga ali mu kibiina ngákuba abayizi empi okuli; Patricia Aikoro ne Prisca Mirembe.
Wandera bw’asimbiddwa mu maaso g’omulamuzi wa kkooti eya Buganda road Fidelis Otwao, emisango agyegaanye era nasaba okweyimirirwa, kkooti kwekkiriza nemuyimbula ku kakalu kaayo kakadde kamu nekitundu ensimbi ez’obuliwo, ne banne 5 abamweyimiridde okulagibwa okusasula obukadde 50 singa omusomesa ono agaana okudda mu kkooti.
Omuwaabi wa Gavumenti Joan Keko agambye nti obujulizi obuluma Wandera abulina.
Omulamuzi ataddewo olwa nga 15th omwezi ogujja ogwa December,2022 okutandika okuwulira omusango guno.
Bisakiddwa: Mpagi Recoboam


text:
Gavumenti etongozza kawefube w’okulwanyisa ebikolwa eby’okukabasanya abaana abawala, ng’akulembeddwamu mukomukulembeze w’eggwanga era minisita w’ebyenjigiriza Janet Kataaha Museveni, omumyuka w’omukulembeze w’eggwanga, Rtd Maj. Jessica Alupo, ne ssabaminisita wa Uganda, Robina Nabbanja.
Ebitongole ebirwanirira eddembe ly’abaana okuli ekya Unicef, UNFPA, ekya Uganda Population Council, Police, Inter Religious Council of Uganda, ne ministry ezenjawulo byonna byakwenyigira obutereevu mu lutalo luno, oluvanyuma lw’okukizuula nti abaana bangi mu ggwanga bafunye embuto nga tebanetuuka n’abandi okuvvoolebwa.
Gavumenti egamba nti ekigendererwa kyenteekateeka eno, kwekulaba ng’ebitongole ebikwatibwako ensonga byonna bikola obuvunanyizibwa bwabyo nga bwekisaanidde, okulaba nti omwana omuwala tagyolongebwa naddala mu bikolwa eby’okukakibwa omukwano, okutulugunyizibwa mu maka, okufumbizibwa nga tebaneetuuka nebirala.
Okunoonyereza okwakasembayo okukolebwa kulaga nti abawala ebitundu nga 64% b’olekedde obutamalaako mutendera gwa primary, ebitundu 60% bakusigala mu bwavu, ssonga kaakano abaana ebitundu nga 25% bebawanduka mu masomero olw’okufuna embuto.
Ssabaminisita wa Uganda, Robina Musaafiri Nabbanja, asinzidde mu kibangirizi ky’amefuga e Kololo, naawera nti gavumenti tegenda kuddamu kubalaatira mu nsonga zakukabasanya bawala ekibafiiriza ebiseera byabwe ebyomumaaso.
Dr Jane Ruth Aceng Ocero, minister w’eby’obulamu nga yaakiikiridde omukyala w’omukulembeze w’eggwanga Janet Kataaha Museveni mu kutongoza kuno,agambye nti ekigendererwa kukendeeza muze gw’abaana abawala abawanduka mu masomero okuva ku bitundu 25% olw’okufuna embuto okuda wakiri ku bitundu 15% ng’omwaka 2025 tegunayita.
Bannadiini mu mukago ogwa Inter Religious Council of Uganda, abakiikiriddwa Apostle Dr Joseph Sserwadda, beeweze okukwasizaako gavumenti mu lutalo luno, era nebasaba bakulembera enzikiriza ez’enjawulo okusoosowaza kawefube ono.
Dr Jotham Musinguzi, akulira ekitongole ekivunanyizibwa ku bungi bw’abantu mu ggwanga, ekya Uganda Population Council, agamba nti enteekateeka eno ey’okumala emyezi 12, y’akuyambako nnyo okumanya emisinde omuwendo gwa banna Uganda, kwegukulira n’okuyambako okuteekerateekera eggwanga obulungi.
Abakulira ebitongole by’ekibiina ky’amawanga amagatte okuli Otieno Mary owa UNFPA, ne Dr Muhammed El Munir Safieldin, owa UNICEF bagamba nti abaana emitwalo 354,736 bebafunyisibwa embuto mu mwaka 2020, nga ku bano emitwalo 29,219 baazifunira mukiseera eky’omuggalo wakati wa January n’ogwomwenda omwaka guno 2021.


text:
20264 Views
Hmmm Alright then Voltage Music Nkola Byafaayo Skills on the Beat Sweet pick up your phone I remember the day, it was December Wenagamba nti nkwagala Era one day, they will remember Nakusanga mu kateeteeyi Eyo mu Downtown Nga tulinze ka train Yeggwe y'amponya zi love pain Ne bu sexy obwagala eby'ebbeeyi Won't you pick up the phone?, hmmm Rudi yuko moyoni, hmm Batusomeko mu byafaayo Mu byafaayo Nti omukwano gwaffe gwabaayo Nti gwabaayo Batusomeko mu byafaayo, hmmm Gyal Boogere mu byafaayo Mu byafaayo Nti gulibaawo tegulivaawo Alright then Basome abo mu byafaayo, hmmm Balitusomako N'abalala balirabirangako baby gal Mbu nali mukwanogwo You're the queen of my heart Yes you know girl Ebitabo balibirekawo N'abaana baabwe baliyigirangako baby gal Ina, Angelo balibaggyawo Kw'eyo time ffe abalibeerawo baby gal Checkin' checkin' database In history and you motivate And the last time I checked Me and you still better than the rest Checkin' Checkin' database In history me and you motivate And the last time I checked Me and you still better than the rest Alright then Mpandiika erinnya ku kipande Bamanye nti baby oli wange Terulikya nti babe ng'onkyaye Hmmmm, Gyal listen Balitusomako N'abalala balitusomangako baby Batuyigireko Eby'omukwano batuyigireko baby gal Hmmm Oh no no no Boogere mu byafaayo Nti gulibaawo tegulivaawo Mu byafaayo Nti gwabaayo Byafaayo Byafaayo Byafaayo Boogere mu byafaayo Nti gulibaawo tegulivaawo Oh noo We makin dem history Ffe tubakolera ka history Guno omukwano gwaffe gwa history We leave alone man with a true loving
Advertisement
Jigi Jigi | Kent and Floso
2456 Views
Byafaayo | Kent and Floso
20265 Views
Overdose featuring Vinka | Kent and Floso
6203 Views
Lindako | Maurice Kirya
266 Views
Sinza | Eddy Kenzo
1209 Views
Am Badder featuring Jowy Landa | Grenade Official
1034 Views
Njakukadiwa Nawe | Daddy Andre
1136 Views
Love Story | Ykee Benda
1193 Views
Dear Ex | Liam Voice
3530 Views
Under Wraps | Mugabi Kenneth
665 Views
Namudiguli | Rap Gie
519 Views
Negative Vibes [Luganda Version] | Eezzy
1336 Views
Nkulina | Jowy Landa
1307 Views
Advertisement